cyanic-selkie/wikianc huggingface dataset:
বেংগালুৰু
অৰ্থনীতি
বেংগালুৰু ভাৰতৰ তথ্য প্ৰযুক্তি শিল্পৰ ৰাজধানী। দেশৰ তথ্য প্ৰযুক্তি শিল্পত বেংগালুৰুৱে এক গুৰুত্বপূৰ্ণ ভূমিকা পালন কৰা বাবে ই ভাৰতৰ ছিলিকন উপত্যকা নামেৰে পৰিচিত। ভাৰতীয় মহাকাশ গৱেষণা সংস্থা (ইচৰো), ভাৰতীয় তথ্য প্ৰযুক্তিৰ প্ৰতিষ্ঠান ৱিপ্ৰ', ইনফ'চিছৰ দৰে প্ৰতিষ্ঠানৰ মুখ্য কাৰ্যালয় অৱস্থিত। এই চহৰত ২০০০ তকৈও অধিক তথ্য প্ৰযুক্তিৰ প্ৰতিষ্ঠান আছে। কৃষি আৰু উৎপাদন শিল্প থকাৰ উপৰিও তথ্য প্ৰযুক্তিৰ শিল্প হৈছে কৰ্ণাটকৰ অৰ্থনীতিৰ প্ৰধান চালিকা শক্তি। ভাৰতৰ প্ৰসিদ্ধ শিক্ষানুষ্ঠান আৰু গৱেষণা প্ৰতিষ্ঠান ভাৰতীয় বিজ্ঞান প্ৰতিষ্ঠান, ইণ্ডিয়ান ইনষ্টিটিউট অব্ মেনেজমেণ্ট, বাংগালোৰ, হিন্দুস্তান এৰ'ন'টিক্স লিমিটেড, ভাৰত ইলেক্ট্ৰ'নিকছ্ আদি বেংগালুৰু চহৰতেই অৱস্থিত।
ৰেলপথ
বেংগালুৰু ভাৰতীয় ৰেলৰ দক্ষিণ-পশ্চিম ৰে'লৱে মণ্ডলৰ অন্তৰ্গত। ইয়াৰ প্ৰধান ৰেল ষ্টেচন দুটা হৈছে বেংগালুৰু চিটি জংচন আৰু য়ছৱন্তপুৰ জংচন। আনহাতে ক্ষিপ্ৰ ৰেলসেৱা বাংগালোৰ মেট্ৰ' বা নাম্মা মেট্ৰ' চহৰ খনৰ যাতায়তৰ অন্যতম সুব্যৱস্থা।
বিমানপথ
বেংগালুৰুৰ প্ৰধান বিমান বন্দৰ কেম্পেগৌড়া আন্তৰ্জাতিক বিমানবন্দৰ চহৰৰ মূলকেন্দ্ৰৰ পৰা প্ৰায় ৪০ কি.মি.দূৰত দেৱেনাহাল্লী নামৰ ঠাইত অৱস্থিত। ২০০৮ চনৰ পৰা এই বিমানবন্দৰ কাৰ্যক্ষম হৈছিল। এই বিমানবন্দৰ ভাৰতৰ তৃতীয় ব্যস্ততম বিমানবন্দৰ। ইয়াৰ পূৰ্বতে চহৰখনৰ পূব দিশত অৱস্থিত হাল (হিন্দুস্তান এৰোন'টিক লিমিটেড) বিমানবন্দৰৰ পৰা বিমান চলাচল কৰিছিল।
তথ্য সংগ্ৰহ
শ্ৰেণী:ভাৰতৰ নগৰ মহানগৰ
অক্সিজ'
অক্সিজ' (ইংৰাজী: Oxyzo) এটি ভাৰতীয় বিত্ত প্ৰযুক্তি সম্বন্ধীয় কোম্পানী। এই কোম্পানীয়ে লঘু আৰু মধ্যমীয়া আকাৰৰ ব্যৱসায়সমূহক বিত্তীয় সেৱা প্ৰদান কৰে। ২০২২ চনত এই কোম্পানীয়ে একশৃংগ কোম্পানীৰ তালিকাত স্থান লাভ কৰিলে।
প্ৰতিষ্ঠা আৰু সেৱা
অক্সিজ' অৱবিজনেছ নামৰ কোম্পানীৰ বিত্তীয় শাখা। অৱবিজনেছৰে প্ৰতিষ্ঠাপক আসীষ মহাপাত্ৰা আৰু ৰুচি কলৰাই ২০১৬ চনত এই কোম্পানী প্ৰতিষ্ঠা কৰিছিল। ভুৱন গুপ্তা, নিতিন জৈন আৰু বসন্ত শ্ৰীধৰো এই কোম্পানীৰ প্ৰতিষ্ঠাপক।
অক্সিজ'ই লঘু আৰু মধ্য আকাৰৰ ব্যৱসায়সমূহক বিত্তীয় প্ৰযুক্তিগত সেৱা প্ৰদান কৰে। বিশেষকৈ, এনে ব্যৱসায়ক ঋণ আদিৰ সেৱা প্ৰদান কৰি সেই ব্যৱসায়সমূহৰ বাণিজ্যিক প্ৰয়োজন পূৰ্ণ কৰা ইয়াৰ উদ্দেশ্য। সেৱাৰ মাজতে বন্ধক দিব নলগীয়া ঋণ, কম সূদৰ ঋণ আদি অন্যতম। ২০২২ চনলৈকে কোম্পানীটোৰ সেৱা ২৫০০তকৈ অধিক ব্যৱসায়িক প্ৰতিষ্ঠানে লাভ কৰিছিল, আৰু মুঠ ব্যৱসায় আছিল ২০০০ কোটি টকাতকৈ অধিক।
বিনিয়োগ
অক্সিজ'ৰ চিৰিজ এ'ৰ বিনিয়োগ তেতিয়ালৈকে দেখা যোৱা ভাৰতৰ যিকোনো ষ্টাৰ্টাপৰ চিৰিজ এ' বিনিয়োগতকৈ অধিক আছিল। ২০০ নিযুত ডলাৰৰ এই ৰাউণ্ডৰ পাছত কোম্পানীটোৰ মূল্যায়ন ১ বিলিয়ন ডলাৰতকৈ অধিক হৈ পৰিল, আৰু ই ভাৰতীয় একশৃংগ কোম্পানীৰ অন্যতম হ'ল। এল্ফা ৱে'ভ গ্ল'বেল, টাইগাৰ গ্ল'বেল, নৰ্ৱেষ্ট ভেঞ্চাৰ, মেট্ৰিক্স পাৰ্টনাৰ্ছ, ক্ৰিয়েচন ইনভেষ্টমেণ্টছ আদি অক্সিজ'ৰ বিনিয়োগকাৰী। এই বিনিয়োগকাৰীসমূহ অৱবিজনেছৰো বিনিয়োগকাৰী, যাৰ পৰাই অক্সিজ' পৃথক হৈছে।
তথ্য সংগ্ৰহ
শ্ৰেণী:ব্যৱসায়িক প্ৰতিষ্ঠান
নুপিডিয়া
নুপিডিয়া (Nupedia) ইংৰাজী ভাষাত আধাৰিত ৱেব-ভিত্তিক অনলাইন বিশ্বকোষ আছিল। ইয়াৰ প্ৰবন্ধসমূহ স্বেচ্ছাসেৱক অৱদানকাৰীসকলে উপযুক্ত বিষয় দক্ষতাসহ লিখা হৈছিল আৰু প্ৰকাশৰ আগতে বিশেষজ্ঞ সম্পাদকসকলে সমীক্ষা কৰিছিল। নুপিডিয়াৰ সমলসমূহ বিনামূলীয়া সমল হিচাপে অনুজ্ঞাপ্ৰাপ্ত আছিল। ইয়াক জিম্মী ৱেলছে প্ৰতিষ্ঠা কৰিছিল, বমিছে অবলিখন কৰিছিল আৰু লেৰী ছেংগাৰ মুখ্য সম্পাদক আছিল। নুপিডিয়া ১৯৯৯ চনৰ অক্টোবৰ মাহৰ পৰা ২০০৩ চনৰ ছেপ্টেম্বৰ মাহলৈকে সক্ৰিয় আছিল। বৰ্তমান ইয়াক ৱিকিপিডিয়াৰ পূৰ্বসূৰী বুলি জনা যায়। কিন্তু ৱিকি-আধাৰিত আপডেট বাস্তৱ সময়ত কৰাৰ সলনি ইয়াত প্ৰকাশ কৰাৰ আগতে প্ৰবন্ধৰ সমল নিয়ন্ত্ৰণ কৰিবলৈ সাতটা ঢাপৰ অনুমোদন প্ৰক্ৰিয়া আছিল। নুপিডিয়াক বিশেষজ্ঞসকলে নিয়মবোৰ পূৰ্বনিৰ্ধাৰণ কৰিবলৈ সমিতিয়ে প্ৰস্তুত কৰিছিল। প্ৰথম মাহত ২০০টা প্ৰবন্ধ আৰু প্ৰথম বছৰত ১৮,০০০ লেখা পোষ্ট কৰাৰ তুলনাত ইয়াৰ প্ৰথম বছৰত কেৱল ২১টা প্ৰবন্ধ অনুমোদন কৰা হৈছিল। ৱিকিপিডিয়াৰ বিপৰীতে নুপিডিয়া এটা ৱিকি নহয়। ইয়াৰ পৰিৱৰ্তে ইয়াক এক বিস্তৃত পৰ্যালোচনা আৰু সমীক্ষা প্ৰক্ৰিয়াৰে ৰখা হৈছিল যাতে ইয়াৰ প্ৰবন্ধবোৰ পেছাদাৰী বিশ্বকোষৰ সৈতে তুলনা কৰিব পাৰি। নুপিডিয়ে সমলৰ বাবে বিদ্বান (বিশেষকৈ পিএইচডি ডিগ্ৰীধাৰী) স্বেচ্ছাসেৱক বিচাৰিছিল। ইয়াৰ পৰিচালনা বন্ধ হোৱাৰ আগলৈকে নুপিডিয়াত ২৫টা অনুমোদিত প্ৰবন্ধ আছিল আৰু আন ১৫০টা প্ৰবন্ধৰ কাম চলি আছিল। প্ৰতিষ্ঠাপকদ্বয়ৰ ৱেলছে ৱিকিপিডিয়াৰ প্ৰবন্ধৰ সহজ প্ৰকাশ পছন্দ কৰিছিল আনহাতে ছেংগাৰে নুপিডিয়ায়ে ব্যৱহাৰ কৰা বিস্তৃত পৰ্যালোচনা আৰু সমীক্ষা কৰা দৃষ্টিভংগী পছন্দ কৰিছিল। পিছলৈ তেওঁ ২০০৬ চনত ৱিকিপিডিয়াৰ বিকল্প হিচাপে বিশেষজ্ঞ-পৰ্যায়ৰ পৰ্যালোচনা আৰু সমীক্ষাৰে তৈয়াৰী 'চিটিজিনেডিয়াম'ৰ প্ৰতিষ্ঠা কৰে।
বাহ্যিক সংযোগ
শ্ৰেণী:ৱেবছাইট শ্ৰেণী:ৱিকিপিডিয়া
৩৯ নং ৰাষ্ট্ৰীয় ঘাইপথ (ভাৰত)
৩৯ নং ৰাষ্ট্ৰীয় ঘাইপথ (National Highway 39, চমুকৈ NH 39) অসমৰ গোলাঘাট জিলাৰ নুমলীগড়ত আৰম্ভ হৈছে। তাৰ পৰা এই পথটো ভাৰত-ম্যানমাৰ সীমান্তত শেষ হৈছে। এই পথটোৰ মুঠ দৈৰ্ঘ্য হৈছে ৪৩৬ কিঃমিঃ (২৭১ মাইল)। ইয়াৰ ভিতৰত অসমত ১১৫ কিঃমিঃ (২১ মাইল), নাগালেণ্ডত ১০০ কিঃমিঃ (৬২ মাইল) আৰু মণিপুৰত ২১১ কিঃমিঃ (১৩১ কিঃমিঃ) আছে।
বাহ্যিক সংযোগ
শ্ৰেণী:অসমৰ ৰাষ্ট্ৰীয় ঘাইপথসমূহ শ্ৰেণী:ভাৰতৰ ৰাষ্ট্ৰীয় ঘাইপথসমূহ
আমাগি
আমাগি (ইংৰাজী: Amagi) এটি ভাৰতীয় কোম্পানী যিয়ে কেবল, অভাৰ দ্য টপ (অ' টি টি) আদি মাধ্যমৰ বাবে চেনেল আদি সৃষ্টি কৰি দিয়ে। ই এটি SaaS বা চফ্টৱেৰ এজ এ' চাৰ্ভিছ কোম্পানী। কোম্পানীটো ২০২২ চনত এটি একশৃংগ কোম্পানী হৈ পৰিল।
প্ৰতিষ্ঠা আৰু সেৱা
ভাস্কৰ সুব্ৰমণিয়ন, শ্ৰীনিবাস কে এ' আৰু শ্ৰীবিদ্যা শ্ৰীনিবাসনে এই কোম্পানীৰ প্ৰতিষ্ঠা ২০০৮ চনত কৰিছিল। কোম্পানীটোৰ মুখ্য কাৰ্যালয় বেংগালুৰুত আছে।
এই কোম্পানীয়ে ব্ৰডকাষ্টিং সম্বন্ধীয় বিভিন্ন সেৱা প্ৰদান কৰে। দূৰদৰ্শনৰ বিজ্ঞাপনসমূহ ভৌগোলিকভাৱে নিৰ্দিষ্ট স্থানত প্ৰদৰ্শিত কৰাত ই সহায় কৰে। তদুপৰি, ই দূৰদৰ্শন (কেবল টিভি) আৰু অন্যান্য মাধ্যমত চেনেল সৃষ্টিটো সহায় কৰে। ২০২২ চনত ৭০০তকৈ অধিক ব্ৰেণ্ড আৰু এশতকৈ অধিক ফাষ্ট আৰু অ' টি টি প্লেটফৰ্ম এই কোম্পানীৰ সৈতে জড়িত। এন বি চি ইউনিভাৰ্ছেল, চেমচাং টিভি প্লাছ আৰু ৰকুও আমাগিৰ গ্ৰাহক।
ফাষ্ট কোম্পানীৰ ১০ আতাইতকৈ সৃষ্টিশীল কোম্পানীৰ তালিকাত (২০২২) ই সন্নিৱিষ্ট। তদুপৰি, ই ২০২২ চনৰ বিগ ইন'ভেচন এৱাৰ্ডো লাভ কৰিছে।
বিনিয়োগ
আমাগিৰ বিনিয়োগকাৰীসকলৰ ভিতৰত আছে নৰ্ৱেষ্ট ভেঞ্চাৰ পাৰ্টনাৰ্ছ আৰু অৱতাৰ ভেঞ্চাৰ্ছ। ২০২২ চনত এক্সেলৰ নেতৃত্বত আৰু আন পূৰ্বৰ বিনিয়োগকাৰীৰ অংশগ্ৰহণত হোৱা ৰাউণ্ডত ২৫০ নিযুত ডলাৰ আমাগিয়ে বিনিয়োগ হিচাপে লাভ কৰিলে। এই ৰাউণ্ডত আমাগিৰ মূল্য নিৰ্ণয় হ'ল ১ বিলিয়ন ডলাৰতকৈ অধিক, আৰু এই কোম্পানী এটি একশৃংগ কোম্পানী বিবেচিত হ'ল।
তথ্য সংগ্ৰহ
শ্ৰেণী:ব্যৱসায়িক প্ৰতিষ্ঠান
ভিন্নইথাণ্ডি ভৰুভায়া
ভিন্নইথাণ্ডি ভৰুভায়া (விண்ணைத்தாண்டி வருவாயா; Will you Cross the Skies for Me?; তুমি মোৰ বাবে দিগন্ত ভেদিবানে?) হৈছে ২০১০ বৰ্ষৰ এখন তামিল ভাষাৰ ৰোমাণ্টীক চলচ্চিত্ৰ, যি মুক্তিলাভ কৰে ২৬ ফেব্ৰুৱাৰীত। গৌতম মেনন পৰিচালিত ছবিখনৰ মুখ্য চৰিত্ৰত অভিনয় কৰে সিলামবৰসন ৰাজেন্দৰ আৰু তৃষা কৃষ্ণনে। চাৰিজন প্ৰযোজক মদন, গণেশ জনাৰ্দন, এলৰেড কুমাৰ আৰু জয়ৰামৰ দ্বাৰা প্ৰযোজীত ছবিখনত সংগীত দিছে একাডেমি বঁটা বিজয়ী সংগীত পৰিচালক এ আৰ ৰহমানে। “এছকেপ আৰ্টিষ্টছ মোছন পিকচাৰ্স” আৰু “আৰ এছ ইনফোটেইনমেণ্ট”-ৰ বেনাৰত নিৰ্মিত ছবিখনক বিতৰণ কৰে “ৰেড জাইণ্ট মুভিজ”-ৰ হৈ উদয়ানিধি ষ্টেলিনে। ছবিখনৰ তেলেগু সংস্কৰণক “য়ে মায়া ছেসাবে” নামেৰে সম্পূৰ্ণ বেলেগ অভিনয় শিল্পীৰে সৈতে একেলগে মুক্তি দিয়া হয় । প্ৰতিক বাব্বৰ আৰু এমি জেকছনক লৈ গৌতম মেননৰ পৰিচালনাতেই হিন্দী ভাষাত ইয়াক "এক দীৱানা থা" নামেৰে পুনৰনিৰ্মাণ কৰে। এই ছবিখনে ২০১২ চনৰ জানুৱাৰী মাহত মুক্তি পায়।
এজন তামিল হিন্দু যুবক কাৰ্তীক আৰু মালায়লম খৃষ্টীয়ান যুবতী জেছীৰ গভীৰ অথচ জঁটিল প্ৰেম কাহিনীয়েই হৈছে বোলছবিখনৰ মূল বিষয়বস্তু।
প্লট
বোলছবিখনৰ কাহিনীৰ পটভূমি সমসাময়িক দিনৰ চেন্নাই। কাৰ্তীক (সিলামবৰসন ৰাজেন্দৰ) হৈছে এজন মেকানিকেল ইঞ্জিনীয়াৰ, যাৰ সপোন এজন চলচ্চিত্ৰ পৰিচালক হোৱাৰ। বন্ধুৰ সহযোগত তেওঁ চিনাকি হয় চিত্ৰগ্ৰহণকাৰী গণেশৰ (গণেশ জনাৰ্দন) সৈতে আৰু চিত্ৰ পৰিচালক কে এছ ৰবিকুমাৰৰ অধিনত সহকাৰী হিচাপে কাম কৰিবৰ সুযোগ পায়। কাৰ্তীকৰ পৰিয়াল, যি সকল হৈছে হিন্দু, নতুনকৈ ভাৰা লয় জেছীৰ (তৃষা কৃষ্ণন) পৰিয়ালৰ ঘৰৰ তলৰ মহলাতো। ওপৰৰ মহলাত থাকে পৰিয়ালবৃন্দৰে সৈতে জেছী, যি সকল হৈছে কেৰালাৰ আলাপুৰাৰ পৰা অহা মালায়লম কেথলিক খৃষ্টীয়ান। প্ৰথম দৃষ্টীতেই কাৰ্তীক প্ৰেমত পৰে জেছীৰ। এদিন কাৰ্তীকে জেছীক নিজৰ প্ৰেম নিবেদন কৰি পেলাই, যাৰ ফলত জেছী খঙাত অগ্নিশৰ্ম্মা হৈ একো নোকোৱাকৈ গুচি যায়। বহুবাৰ দুয়ো লগপোৱাৰ পিচত তাই স্বীকাৰ কৰে যে তায়ো কাৰ্তীকক ভাল পায়, কিন্তু ৰখ্যনশীল দেউতাকৰ কথা ভাবি সেই সম্বন্ধত আগবাঢ়িব নিবিছাৰে, কিয়নো এজন হিন্দু যুবকক জোঁৱাই ৰূপে তেওঁ কেতিয়াও আদৰি নলয়। জেছীৰ পৰিয়ালে তেওঁলোকৰ সম্বন্ধৰ বিষয়ে জানিব পাৰি তাইৰ বিয়া অন্যৰ লগত আয়োজনৰ উদ্দেশে আলাপুৰালৈ যায়। কাৰ্তীকো তালৈকে ঢাপলি মেলে। বিয়াৰ দিনা জেছীয়ে তাইৰ অসন্মতি প্ৰকাশ কৰি বিয়া ভাঙি পেলায় আৰু চেন্নাইলৈ উভতি আহে। কাৰ্তীক আৰু জেছী সকলোৰে অজ্ঞাতে আকৌ প্ৰেম চলাই যায়। হঠাতে জেছীৰ দেউতাকে তাইক বিয়াৰ বাবে পুনৰ জোৰ দিয়ে, সেয়ে তাই কাৰ্তীকক সহায়ৰ বাবে ফোন কৰে। গোৱাত ফ্লিমৰ চিত্ৰায়নত ব্যস্ত থকাৰ কাৰণে কাৰ্তীকে ফোন কল আৰু মেছেজবোৰৰ উত্তৰ দিব পৰা নাছিল। অবশেষত দুয়োৰে বাৰ্তালাপ হয় আৰু কাৰ্তীক চেন্নাইলৈ উভতি আহে। দেউতাকৰ প্ৰবল প্ৰতিবাদৰ বাবে জেছীয়ে সিহঁতৰ সম্বন্ধত যতি পেলাবলৈ অন্তিম সিদ্ধান্ত লয়। পিচত ভনিয়েকৰ সহযোগত কাৰ্তীকে গম পায় যে জেছীৰ বিবাহ হৈ গৈছে কোনোবা প্ৰবাসী ভাৰতীয়ৰ সৈতে।
দুবছৰৰ পিচত কাৰ্তীকে লগ পায় নন্দিনীক (সামাণ্ঠা ৰূঠ প্ৰভু)। তাই কাৰ্তীকৰ প্ৰেমত পৰে, কিন্তু কাৰ্তীকে তাইৰ প্ৰেম প্ৰত্যাখ্যান কৰে কিয়নো সি জেছীক এতিয়াও পাহৰিব পৰা নাই। কাৰ্তীকে তেতিয়া তাৰ নিজৰ প্ৰেম কাহিনীক লৈ তাৰ প্ৰথম চলচ্চিত্ৰখনৰ চিত্ৰনাট্য লিখিবলৈ আৰম্ভ কৰে। নাগা চৈতেন্য আৰু নন্দিনীক নায়ক-নায়িকাৰ চৰিত্ৰত আৰু গণেশক চিত্ৰগ্ৰহণকাৰী ৰূপে লৈ সি তাৰ চলচ্চিত্ৰখনৰ চিত্ৰগ্ৰহণ আৰম্ভ কৰে আৰু নাম ৰাখে “জেছী”। আমেৰিকাৰ নিউ য়ৰ্ক মহানগৰত চিত্ৰায়নৰ সময়ত হঠাতে সি জেছীক দেখা পায় আৰু দুয়োৰে বাৰ্তালাপ হয়। সেই একে দিনাই দুয়ো বিবাহ পাশত আৱব্ধ হয় আৰু সুখেৰে জীৱন অতিবাহিত কৰে। কিন্তু জেছীৰ সৈতে হোৱা বাৰ্তালাপ আৰু বিবাহ সঁচা নাছিল। সেয়া আছিল কাৰ্তীকৰ চলচ্চিত্ৰখনৰ দৃশ্যাংশহে। শেষত দেখা যায় কাৰ্তীকৰ ছবিখন চিত্ৰগৃহত প্ৰদৰ্শিত হৈ থকাৰ দৃশ্য, জেছী আৰু কাৰ্তীক এতিয়া বিচ্ছেদিত, দুয়োৰে ভিন্ন জীৱন, ভিন্ন নিয়তি।
প্ৰাক-প্ৰযোজনা
২০০৯ বৰ্ষৰ জানুৱাৰীত বাতৰি ওলাইছিল যে সিলামবৰসন, গৌতম মেনন আৰু এ আৰ ৰহমান, এই তিনিওজনে একেলগে এখন বোলছবিত কাম কৰিব, কিন্তু এওঁলোকৰ কোনেও কথাষাৰৰ সত্যতাৰ ওপৰত মত প্ৰকাশ কৰা নাছিল। একে বৰ্ষৰ ফেব্ৰুৱাৰীত এখন বাতৰিকাকতত পোস্তাৰ প্ৰকাশ পায় য’ত সিলামবৰসনক দেখা যায় অন্য কোনো কলা-কুশলিৰ নামৰ অবিহনে। তাতেই বোলছবিখনৰ নাম ১৯৯৭ চনৰ ছবি “মিনচাৰ কনভু”-ৰ এটি গীত “ভেন্নিলভে ভেন্নিলভে”-ৰ কথাংশৰ অনুপ্ৰেৰণাত “ভিন্নইথাণ্ডি ভৰুভায়া” ৰখা হৈছে বুলি উল্লেখ কৰা হয়। তেনেধৰণেই মূল যুটীতোক লৈ অন্যান্য কোনো কলা-কুশলিৰ নামৰ অবিহনেই ভেলেণ্টাইন ডে প্ৰৰ্যন্ত নতুন পোস্তাৰ প্ৰকাশ পায় থাকে। প্ৰতিখন পোস্তাৰেই আছিল বিখ্যাত বোলছবি যেনে: দিল ছে, অলিপয়ুথেই, কাখ কাখ আৰু গীতাঞ্জলিৰ স্থিৰ চিত্ৰৰ আৰ্হিৰ। এই ছবিৰ দ্বাৰাই পৰিচালক গৌতম মেনন পুনৰ ৰোমাঞ্চ ধৰ্মী ছবিৰ শৈলীলৈ ঘূৰি আহে।
চিত্ৰগ্ৰহণ
ছবিখনৰ চিত্ৰায়ন ১৪ ফেব্ৰুৱাৰী ২০০৯-ৰ পৰা আৰম্ভ হয় চেন্নাই, তিৰুচ্ছিপল্লি, থাঞ্জাভুৰ, কেৰালা, মালতা, গ্ৰীচ আৰু নিউ য়ৰ্কৰ মনোৰম লোকেচনত। চিত্ৰায়ন হয় গোটেই বৰ্ষ ধৰি।
ফলাফল
“চাউথাৰ্ন স্পাইচ মিউজিক” ছেনেলৰ দ্বাৰা ১০-১০-১০ (১০ অক্টোবৰ ২০১০) তাৰিখে প্ৰকাশিত ২০১০ বৰ্ষৰ শীৰ্ষ ১০ তামিল ছবিৰ তালিকাত ভিন্নইথাণ্ডি ভৰুভায়াই লাভ কৰে দ্বিতীয় স্থান। শীৰ্ষ স্থান দখল কৰে ৰজনীকান্তৰ কল্পবিজ্ঞান ধৰ্মী ছবি “অন্থীৰণ – দ্যা ৰ’বট”-এ। একেদৰেই “বিহাইণ্ড উডছ্”ৰ ২০১০ৰ শীৰ্ষ ২০খন ছবিৰ তালিকাত “অন্থীৰণ – দ্যা ৰ’বট”ৰ পিছতেই ই লাভ কৰে দ্বিতীয় স্থান।
সংগীত
একাডেমি বঁটা বিজয়ৰ পাচত এ আৰ ৰহমানে প্ৰথম সংগীত দিয়ে ভিন্নইথাণ্ডি ভৰুভায়াৰ বাবে। ১৯ ডিচেম্বৰ ২০০৯-ত লণ্ডনত ছবিখনৰ সংগীত মুক্তি দিয়া হয়। ইয়াৰ জৰিয়তে ই হৈ পৰে আন্তঃৰাষ্ট্ৰীয় প্ৰৰ্যায়ত সংগীত মুক্তি দিয়া প্ৰথম তামিল ছবি। ১০ জানুৱাৰী ২০১০-ত চেন্নাইত ইয়াক পুনৰ এবাৰ মুক্তি দিয়া হয়। ইয়াত মূঠ গীতৰ সংখ্যা ৭টা। তামিল গীতকেইটাৰ কথা থমৰইৰ, মালায়লম ভাষাৰ এটি গীত “আৰোমালে”ৰ কথা কইথপ্ৰমৰ, অন্য গীতিকাৰ কেইজন হৈছে ব্লাজে (“হোচানা”ৰ ইংৰাজী কথাংশ) আৰু কল্যাণী মেনন (“অ’মানা পিন্নে”ৰ মালায়লম কথাংশ)। চ’নি মিউজিকৰ লেবেলত গীতসমূহ বাণীবদ্ধ কৰা হয় পঞ্চৰত্ন ৰেকৰ্ড আৰু এ এম ষ্টোডিঅ’ত। গীতসমূহ মুক্তিৰ লগে লগেই জনপ্ৰিয়তাৰ শিৰ্ষত পাইগৈ। এ আৰ ৰহমানে ছবিখনৰ আবহ সংগীতৰ কামো কৰে।
২০১০-ৰ নবেম্বৰ মাহত অতিৰিক্ত দুটা অৰিজিনেল চাউণ্ডট্ৰেক (অ' এস টি) আৰু লণ্ডনত ছবিখনৰ সংগীত মুক্তিৰ অনুষ্ঠানৰ ভিডিঅ' সংযোগ কৰি এটি বিশেষ কালেক্টৰচ্ এডিচন (সংগ্ৰাহকৰ সংস্কৰণ) মুক্তি দিয়া হয়।
কালেক্টৰচ্ এডিচন
(অতিৰিক্ত গীতকেইটা)
গৃহ মেডিয়া
ভাৰতৰ লগতে ইংলেণ্ডত ড্ৰিম ৱৰ্ল্ড হোম এনটাৰ্টেনমেণ্টে ছবিখনৰ ডিভিডি মুক্তি দিয়ে ১৮ এপ্ৰিল ২০১০-ত।
বাহিৰা সংযোগ
শ্ৰেণী:তামিল চলচ্চিত্ৰ
কৃষ্ণ ভূঞা
কৃষ্ণ ভূঞা অসমৰ এগৰাকী গল্পকাৰ৷ তেখেত আৱাহন যুগৰ প্ৰধান গল্পকাৰসকলৰ মাজৰ এজন আছিল৷
জন্ম আৰু বংশ পৰিচয়
তেখেতৰ জন্ম ১৯১৪ চনত, যোৰহাট চহৰত। পিতৃ নৰেন্দ্ৰ নাথ ভূঞা, তেখেত আছিল চৰকাৰী হাইস্কুলৰ শিক্ষক। মাতৃৰ নাম ধনদা ভূঞা।
জীৱিকা
চৰকাৰী চাকৰি। সমবায় বিভাগৰ যুটীয়া পঞ্জীয়ক হিচাপে অৱসৰ গ্ৰহণ। ৷
বিবাহ
যোৰহাটৰ স্বৰ্গীয় যোগেশ্বৰ দুৱৰাৰ প্ৰথমা কন্যা শ্ৰীমতী আশালতা ভূঞাৰ সৈতে ১৯৪৪ চনত বিবাহ পাশত আবদ্ধ হয়। ৷
তথ্যসূত্ৰ
শ্ৰেণী:অসমীয়া গল্পকাৰ
প্ৰীতি বৰুৱা
প্ৰীতি বৰুৱা অসমৰ এগৰাকী শিক্ষাবিদ তথা সাহিত্যিক৷ বিশেষকৈ অনুবাদ সাহিত্যৰে অসমীয়া সাহিত্যলৈ আগবঢ়োৱা অৱদানৰ বাবে ২০০৫ চনত তেওঁ সাহিত্য অকাডেমি বঁটা লাভ কৰিছিল৷
শিক্ষাজীৱন
১৯৩১ চনত যোৰহাটত জন্মগ্ৰহণ কৰা প্ৰীতি বৰুৱাৰ পিতৃ আছিল তীৰ্থনাথ ভট্টাচাৰ্য আৰু মাতৃ স্নেহলতা দেৱী। তেওঁ সুগন্ধি পখিলাৰ কবি’ প্ৰয়াত হীৰেন ভট্টাচাৰ্যৰ জ্যেষ্ঠ ভগ্নী৷ স্বামী প্ৰয়াত প্ৰশান্তকুমাৰ বৰুৱা। ডিব্ৰুগড়ত প্ৰাথমিক শিক্ষা আৰু গোলাঘাটত মাধ্যমিক শিক্ষা গ্ৰহণ কৰা প্ৰীতি বৰুৱাই এম ই বৃত্তি পৰীক্ষা দিয়াৰ পিছত তেজপুৰত মাধ্যমিক শিক্ষা সম্পূৰ্ণ কৰে। ১৯৪৭ চনত তেজপুৰৰ বিদ্যালয়ৰ পৰা তেওঁ কৃতিত্বৰে প্ৰৱেশিকা পৰীক্ষা উত্তীৰ্ণ হয়। গুৱাহাটীৰ সন্দিকৈ ছোৱালী মহাবিদ্যালয়ত স্নাতক শিক্ষা গ্ৰহণ কৰাৰ পিছত তেওঁ গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী গ্ৰহণ কৰে।
কৰ্মজীৱন
ইয়াৰ পিছত ১৯৫৫ চনত গুৱাহাটীৰ বি বৰুৱা মহাবিদ্যালয়ত তেওঁ কৰ্ম জীৱন আৰম্ভ কৰে। গুৱাহাটী বিশ্ববিদ্যালয়ত অধ্যাপিকা হিচাপে যোগদান কৰি বিশ্ববিদ্যালয়ৰ প্ৰকাশনৰ কামতো জড়িত হোৱা প্ৰীতি বৰুৱাই ১৯৬১ চনত সন্দিকৈ ছোৱালী মহাবিদ্যালয়ত অধ্যাপিকা হিচাপে যোগদান কৰে আৰু ১৯৯৩ চনত মহাবিদ্যালয়খনৰ অধ্যক্ষা হিচাপে অৱসৰ গ্ৰহণ কৰে।
সাহিত্যিক অৱদান
শৈশৱতেই সাহিত্যৰ প্ৰতি আকৰ্ষিত হোৱা ভাষাৰ বহু বাতৰিকাকত আৰু আলোচনীত গল্প আৰু প্ৰবন্ধ লিখিছিল। তেওঁৰ প্ৰকাশিত গল্প সংকলন নিৰৰ্থক’ ১৯৬২ চনত প্ৰকাশ পায়। আনহাতে তেওঁ অনুবাদ কৰা টলষ্টয়ৰ ৱাৰ এণ্ড পীচ নাটকখন বাৰটা খণ্ডত আকাশবাণী গুৱাহাটী কেন্দ্ৰৰ জৰিয়তে প্ৰচাৰ হোৱাৰ উপৰি বহু গীত-কবিতা প্ৰচাৰ হৈছে৷ অনুদিত উপন্যাস ৰথচক্ৰৰ বাবে তেওঁক ২০০৫ চনত সাহিত্য অকাদেমি অনুবাদ বঁটাৰে সন্মানিত কৰা হয়। তেওঁ অসম মহিলা সংঘ আৰু অসম লেখিকা সংস্থাৰ প্ৰতিষ্ঠাৰ সৈতে দীৰ্ঘদিন ধৰি জড়িত হৈ আছিল। তদুপৰি অসম মাতৃসমাজকে ধৰি বহু অনুষ্ঠান-প্ৰতিষ্ঠানৰ লগত তেওঁ জড়িত আছিল।
জীৱনী গ্ৰন্থ
প্ৰবন্ধ সংকলন-
মৃত্যু
আলজেইমাৰ ৰোগত আক্ৰান্ত হৈ থাকি ২০১৫ চনৰ ৫ নৱেম্বৰৰ দিনা প্ৰীতি বৰুৱাৰ দেহাবসান ঘটে৷ মৃত্যুৰ সময়ত তেওঁৰ বয়স আছিল ৮৫ বছৰ।
তথ্যসূত্ৰ
আমাৰ অসম, পৃষ্ঠা ৮, নৱেম্বৰ ৫, বৃহস্পতিবাৰ, ২০১৫
শ্ৰেণী:অসমীয়া সাহিত্যিক শ্ৰেণী:সাহিত্য অকাডেমি অনুবাদ বঁটা বিজয়ী
সৰহুল
সৰহুল ভাৰতৰ ঝাৰখণ্ড ৰাজ্যৰ লোকসকলে পালন কৰা বসন্ত কালৰ এক লোক উৎসৱ। এই উৎসৱ চ’ত মাহৰ শুক্ল পক্ষত ৩ তাৰিখৰ পৰা চৈত্ৰ্য পূৰ্ণিমালৈকে তিনিদিনীয়াকৈ পালন কৰা হয়। এই উৎসৱত গাঁৱৰ পাহানে (পুৰোহিত) গাঁওখনৰ মঙ্গলৰ বাবে সূৰ্য্য, গাঁৱৰ দেৱতা আৰু পূৰ্বপুৰুষক উদ্দেশ্যি ফুল, ফল, সেন্দূৰ, মতা কুকুৰা আৰু তপন (মদ) উছৰ্গা কৰে। তাৰ পিছত স্থানীয় ৰাইজে শাল গছৰ ফুল লৈ নৃত্য কৰে। ই নতুন বছৰৰ আৰম্ভণি সূচীত কৰে।  পৰম্পৰা অনুসৰি ই পৃথিৱী আৰু সূৰ্য্যৰ মাজত হোৱা বিবাহৰ প্ৰতীক। ই কুৰুখ আৰু চাদানসকলে পালন কৰা এটা গুৰুত্বপূৰ্ণ উৎসৱ। এই উৎসৱক কুৰুখ ভাষাত খাদ্দি (আক্ষৰিক অৰ্থত ‘ফুল’) বুলি জনা যায়।
ভূমিজ আৰু মুণ্ডাসকলৰ মাজত ইয়াক হাড়ি বংগা বুলি জনা যায়। হো আৰু চাওঁতাল লোকসকলৰ মাজত ইয়াক বাহা পৰৱ বুলি জনা যায়।
নামকৰণ
সৰহুল এই উৎসৱৰ নাগপুৰী নাম। নাগপুৰী ভাষাত সৰ বা সৰাই শব্দৰ অৰ্থ শাল গছ (Shorea robusta)। হুলৰ অৰ্থ হৈছে ‘সামূহিকভাৱে’ বা ‘গছৰ জোপা’। এই উৎসৱ শালগছৰ মাধ্যমেৰে প্ৰকৃতিক উদযাপন কৰাৰ প্ৰতীক। বৈকল্পিকভাৱে, হুল শব্দই ‘বিপ্লৱ’কো বুজাব পাৰে, যাৰ অৰ্থ হ’ল শাল গছৰ ফুলৰ মাধ্যমেৰে হোৱা বিপ্লৱ। ইয়াৰ লগতে সৰ মানে হৈছে বছৰ আৰু হুল মানে আৰম্ভ। ই এটা নতুন বছৰৰ আৰম্ভণিৰ প্ৰতীক।
উদযাপন
১৯৬১ চনৰ পৰা গুমলাৰ সৰহুল উৎসৱত শোভাযাত্ৰাৰ আয়োজন কৰা হৈছে। তাৰ আগতে এনে কোনো শোভাযাত্ৰা নাছিল। মানুহে কেৱল সৰনাস্থলৰ ওচৰতহে নৃত্য কৰিছিল। চহৰ অঞ্চলত মধ্যবিত্তীয় জনজাতীয় কৰ্মীসকলে আঞ্চলিক পৰিচয় চিহ্নিত কৰিবলৈ প্ৰকৃতি উৎসৱ সৰহুল পুনৰ উদ্ভাৱন কৰিছে। আনহাতে গ্ৰাম্য অঞ্চলত ই দেৱতাৰ প্ৰতি কৃতজ্ঞতা জনোৱাতেই সীমাবদ্ধ।
তথ্য সংগ্ৰহ
শ্ৰেণী:ভাৰতৰ উৎসৱসমূহ
ৰেফাৰেঞ্চ ডট্ কম
ৰেফাৰেঞ্চ ডট্ কম (Reference.com) হৈছে এক মুক্ত বিশ্বকোষ, যিয়ে প্ৰশ্ন-উত্তৰ পদ্ধতিৰ সূচিৰ সেৱা আগবঢ়ায়। ইয়াৰ প্ৰবন্ধসমূহ পৌৰোহিত্য সংক্ৰান্ত পদ্ধতিৰে সজোৱা থাকে। ২০০৮ চনত এক অধিগ্ৰহণৰ সময়ত আইএচিয়ে ছাইটটোৰ পুনৰনিৰ্মাণ কৰাৰ আগেয়ে ৰেফাৰেঞ্চ ডট্ কমে একাধিক তথ্যসূত্ৰ অন্তৰ্ভুক্ত কৰে আৰু ইয়াৰ উৎসসমূহ প্ৰকাশ কৰে।
এছিয়াৰ ৰাষ্ট্ৰসমূহৰ তালিকা
<!-- This is a list of sovereign states and dependent territories in Asia. It includes both fully recognized states, states with limited recognition, and dependent territories of both Asian and non-Asian states.
The divisions between Asia and Europe occur at the Ural Mountains, Ural River and Caspian Sea in the east, the Caucasus Mountains and the Black Sea with its outlets, Bosporus and Dardanelles in the south. Azerbaijan, Georgia, Kazakhstan, Russia and Turkey are considered part of both Europe and Asia. Armenia and Cyprus are entirely in Western Asia, but are sociopolitically European countries. The division between Asia and Africa is usually considered to be the Suez Canal, placing the Sinai peninsula in Asia, and therefore Egypt may be included as an Asian state.
The division between Asia and Australasia (Oceania) is disputed, and placed somewhere between Java and New Guinea. Indonesia spans both areas, but is considered to be Asian. East Timor is sometimes considered to be part of Australasia, but due to its being surrounded by Indonesia and its once being part of Indonesia, it is considered Asian. Papua New Guinea is occasionally considered Asian by virtue of neighbouring Indonesia, but this is rare, and it is generally accepted to be part of Australasia. The division between Asia and North America is considered to be the Bering strait. Some of the Aleutian Islands may be considered as Asian.
সাৰ্বভৌমত্ব ৰাষ্ট্ৰ
A sovereign state is a political association with effective sovereignty over a population for whom it makes decisions in the national interest. According to the Montevideo convention, a state must have a permanent population, a defined territory, a government, and the capacity to enter into relations with other states. -->
তথ্য সংযোগ
* শ্ৰেণী:দেশৰ তালিকা
ক্ৰণচ
গ্ৰীক কিংবদন্তিৰ পৌৰাণিক তথা সৰ্বমান্য ভাষ্যমতে ক্ৰণচ (Cronus বা Kronos) (Κρόνος Kronos), টাইটানসকলৰ প্ৰথম পুৰুষৰ সৰ্বকনিষ্ঠ আৰু নেতা আছিল। টাইটান সমূহ গেইয়া (পৃথিৱী) আৰু ইউৰেনাচ অৰ্থাৎ আকাশৰ দৈৱিক বংশধৰ আছিল। তেওঁ নিজৰ পিতৃক সিংহাসনচ্যুত কৰে আৰু পাচত তেওঁৰেই সন্তান জ্যুচে তেওঁক সিংহাসনচ্যুত কৰি টাৰটাৰাচত বন্দী কৰি থয়।
বাহ্যিক সংযোগ
শ্ৰেণী:গ্ৰীক দেৱতা
গুগল আৰু ৱিকিপিডিয়া
গুগল আৰু ৱিকিপিডিয়াৰ মাজত সম্পৰ্ক মূলতঃ ৱিকিপিডিয়াৰ প্ৰাৰম্ভিক দিনত সহযোগিতামূলক আছিল। যেতিয়া গুগলে বিস্তৃত অসম্পাদানযোগ্য ৱিকিপিডিয়া ক্লোনৰ পৃষ্ঠাৰেংক হ্ৰাস কৰাত সহায় কৰিছিল। যিবোৰ কেৱল বিজ্ঞাপন ফাৰ্ম আছিল। ২০০৭ চনত, গুগলে সমাজ চালিত বিশ্বকোষ সৃষ্টিৰ বাবে প্ৰত্যক্ষ প্ৰতিযোগীৰ প্ৰৱৰ্তন কৰে। পিছত ই ৱিকিমিডিয়াক অনুদানেৰে সমৰ্থন কৰিছিল আৰু ইউটিউবৰ ওপৰত মিছা তথ্যৰ বিস্তাৰৰ বিষয়ে আলোচনা কৰিবলৈ ৱিকিপিডিয়াৰ ওপৰত নিৰ্ভৰ কৰিবলৈ আহে, যি ইয়াক বিচৰাসকলক সত্যাসত্য নিৰূপণযোগ্য আৰু সু-উৎসৰ তথ্য প্ৰদান কৰে।
ইতিহাস
২০০৭ চনত, গুগলে 'নল'ৰ প্ৰৱণতা কৰে, যিটো ব্যৱহাৰকাৰীৰ দ্বাৰা সৃষ্টি কৰা সমলৰ সৈতে এক বিশ্বকোষ আছিল। বিভিন্ন মাধ্যমৰ সূত্ৰই উল্লেখ কৰিছিল যে এই সামগ্ৰীটো ৱিকিপিডিয়াৰ দৰে আছিল আৰু ইয়াক ৱিকিপিডিয়াৰ প্ৰতিদ্বন্দ্বী বুলি কোৱা হৈছিল।
দলপুঙা
দলপুঙা (Bronze-winged Jacana, বৈজ্ঞানিক নাম-Metopidius indicus) 'Jacana' গোটৰ অন্তৰ্ভুক্ত এবিধ জলচৰ চৰাইৰ প্ৰজাতি৷ এই গোটৰ চৰাইসমূ্হৰ ঠেং ডাঙৰ হয় আৰু এই বৈশিষ্ট্যটোৰ বাবে ই ওপঙি থকা উদ্ভিদৰ ওপৰত সুকলমে চৰি ফুৰিব পাৰে৷ বিষুৱীয় অঞ্চলত এই চৰাইবিধ বহুলভাৱে বিস্তৃত হৈ আছে৷
গুগল আৰু ৱিকিপিডিয়া
ইতিহাস
২০০৮ চনত বিভিন্ন সংবাদ সূত্ৰই প্ৰকাশ কৰিছিল যে ৱিকিপিডিয়াৰ বেছিভাগ যাত্ৰী গুগল অনুসন্ধানৰ ৰেফাৰেলৰ পৰা আহিছে।
দলপুঙা
বিৱৰণ
দলপুঙাৰ দেহৰ দৈৰ্ঘ্য প্ৰায় ২৯ ছে:মি:৷ মাইকী দলপুঙাৰ দেহৰ আকাৰ মতাটোতকৈ ডাঙৰ হয়৷ ইয়াৰ দেহৰ বৰণ প্ৰধানকৈ ক'লা, নেজডাল ৰঙা আৰু ভিতৰৰ পাখিৰ বৰণ ডাঠ মটিয়া হয়৷ ইয়াৰ চকুৰ চেলাউৰি উজ্জ্বল বগা দলপুঙাৰ ঠোঁট হালধীয়া আৰু ঠেং দুখন মুগাবৰণীয়া হোৱা দেখা যায়৷
গুগল আৰু ৱিকিপিডিয়া
ইতিহাস
২০১০ চনৰ ফেব্ৰুৱাৰী মাহত, গুগলে ৱিকিমিডিয়া ফাউণ্ডেশ্যনক প্ৰথম অনুদান হিচাপে ২ নিযুত আমেৰিকান ডলাৰ প্ৰদান কৰিছিল। গুগলৰ প্ৰতিষ্ঠাপক ছেৰ্গেই বিৰিণে মন্তব্য প্ৰদান কৰি কয় যে ইণ্টাৰনেটৰ সৰ্বশ্ৰেষ্ঠ জয়ৰ এটা হৈছে ৱিকিপিডিয়া।
২০১৮ চনৰ মাৰ্চ মাহত, ইউটিউবে ঘোষণা কৰে যে তেওঁলোকে তেওঁলোকৰ প্লেটফৰ্মত ভিডিঅ'সমূহত ভুল তথ্যৰ প্ৰচলন ঠিক কৰিবলৈ ৱিকিপিডিয়াৰ পৰা তথ্য ব্যৱহাৰ কৰিব।
দলপুঙা
বিৱৰণ
পোৱালি দলপুঙাৰ বৰণ মটিয়া আৰু বগা-চানেকীয়া হোৱা দেখা যায়৷
বিতৰণ
দলপুঙাই ভাৰত আৰু দক্ষিণ-পূব এছিয়াত প্ৰজনন কৰে৷
গুগল আৰু ৱিকিপিডিয়া
ইতিহাস
২০১৯ চনৰ জানুৱাৰী মাৰ্গত গুগলে ৱিকিমিডিয়া ফাউণ্ডেশ্যনলৈ ৩ মিলিয়ন ডলাৰ দান কৰে।
দলপুঙা
আচৰণ
দলপুঙাৰ মাত 'চিইক-চিইক-চিইক' ধৰণৰ৷ ই সাধাৰণতে সাৱধানবাণী দিবলৈ মাত মাতে৷
খাদ্য
দলপুঙাই সাধাৰণতে ওপঙি থকাজলজ উদ্ভিদত পোৱা পোক-পতংগ আৰু অন্যান্য অমেৰুদণ্ডী প্ৰাণী খাই জীয়াই থাকে৷
প্ৰজনন
দলপুঙাৰ প্ৰজননৰ ধৰণ অন্য চৰাইৰ পৰা ভিন্ন হোৱা দেখা যায়৷ ইয়াৰ ক্ষেত্ৰত মাইকী দলপুঙা চৰাইটো মতাতকৈ ডাঙৰ আৰু উজ্জ্বল হয়৷ মাইকী চৰাইৰ মাজত মতা সংগীৰ বাবে প্ৰতিযোগিতা হয়৷ এজনী মাইকী চৰায়ে একাধিক মতা দলপুঙাৰ সৈতে যোৰ পাতে আৰু পোৱালি জগায়৷
তথ্যসূত্ৰ
See also Ciconiiformes, as the influential Sibley-Ahlquist taxonomy considers the Jacana to be in this order
আলোকচিত্ৰৰ ভঁৰাল
শ্ৰেণী:দলমৰা
নিমিলা অংক (চলচ্চিত্ৰ)
নিমিলা অংক (Nimila Anko) ১৯৫৫ চনত মুক্তি পোৱা একাদশ সংখ্যক অসমীয়া চলচ্চিত্ৰ। লক্ষ্যধৰ চৌধুৰীৰ একে নামৰ নাটক এখনক ভিত্তি কৰি এই চলচ্চিত্ৰৰ কাহিনী গঢ় লৈছিল। লক্ষ্যধৰ চৌধুৰীয়ে এই বোলছবিখনৰ চিত্ৰনাট্য লিখাৰ উপৰিও পৰিচালনা কৰিছিল। লঘু-ৰসাত্মক আৰু হাস্য-কৰুণ ৰস মিশ্ৰিত এই বোলছবিখনে প্ৰভুত জনপ্ৰিয়তা আৰ্জন কৰিবলৈ সক্ষম হৈছিল। সাধাৰণ মানুহৰ কাহিনীক ৰাইজৰ মাজলৈ আনি এই ছবিখনে অসমীয়া চলচ্চিত্ৰৰ নিৰ্মাণৰ ধাৰা সলনি কৰি দিবলৈ সক্ষম হৈছিল। 'নিমিলা অংক'ৰ নিগেটিভ এতিয়া নাই। পশুপালন বিভাগত থকা প্ৰিণ্ট এটা গুৱাহাটী দূৰদৰ্শন যোগে সম্প্ৰচাৰ কৰা হৈছিল।
নিৰ্মাণৰ আঁৰৰ কাহিনী
১৯৪৮ চনত চাৰিখন অসমীয়া ছবি নিৰ্মাণ হৈছিল। তাৰ ভিতৰত ব্যৱসায়িক ভাৱে সফল হোৱা একমাত্ৰ ছবিখন আছিল বিষ্ণুপ্ৰসাদ ৰাভা আৰু ফণী শৰ্মাৰ দ্বাৰা পৰিচালিত ছিৰাজ। ইয়াৰ বাহিৰে কেউখন ছবিয়েই সাফল্যৰ মুখ নেদেখাত অসমীয়া ছবি নিৰ্মাণত স্থিতাৱস্থা আহি পৰে। সেইসময়তে লক্ষ্যধৰ চৌধুৰীয়ে নিজৰ ৰচিত 'নিমিলা অংক' নাটকৰ ভিত্তিত চলচ্চিত্ৰ নিৰ্মাণ কৰিবলৈ আগবাঢ়ে।
১৯৫৪ চনত গুৱাহাটীৰ 'প্ৰাগজ্যোতিষ কলা সংঘ'ৰ পঞ্চম বাৰ্ষিক সভা উপলক্ষ্যে লক্ষ্যধৰ চৌধুৰীয়ে ৰচনা কৰে 'নিমিলা অংক' নামৰ নাট এখন। চহৰীয়া নিম্ন মধ্যবিত্ত পৰিয়াল এটাৰ কাহিনী থকা এই নাটকখন গুৱাহাটীৰ 'কুমাৰ ভাস্কৰ নাট্য মন্দিৰ'ত ১৩ আৰু ১৪ মাৰ্চ, ১৯৫৪ তাৰিখে আশাতীত কৃতকাৰ্যতাৰে মঞ্চস্থ কৰা হয়। এই নাটখনক চলচ্চিত্ৰ ৰূপ দিয়াৰ বাবে লক্ষ্যধৰ চৌধুৰীক প্ৰেৰণা যোগায় সংগীতজ্ঞ পুৰুষোত্তম দাসে। কিন্তু অসমীয়া চলচ্চিত্ৰৰ ব্যৱসায়িক বজাৰ বেয়া হোৱা বাবে প্ৰযোজক পোৱাটো কঠিন আছিল। চান্দা বৰঙনিৰে ছবিখন প্ৰযোজনা কৰাৰ সিদ্ধান্ত গ্ৰহণ কৰি 'নীলাচল চিত্ৰপীঠ' প্ৰতিষ্ঠা কৰা হয়। প্ৰথম খেপত প্ৰায় তিনি হাজাৰ টকা যোগাৰ হয়। তাৰ পাছত মাছখোৱাৰ বদিউৰজ্জামাল-এ দহ হাজাৰ টকা চান্দা দিয়ে। এনেকৈ মুঠ বাইছ হাজাৰ টকা সংগ্ৰহ হোৱাৰ পাছত চিত্ৰ নিৰ্মাণৰ কামৰ বাবে কলিকতালৈ যোৱা হয়। অভিনেতা-অভিনেত্ৰীয়ে কলিকতালৈ যোৱা খৰচ নিজেই বহন কৰিছিল। অভিনেত্ৰী অনুপমা ভট্টাচাৰ্যক হে মাননি দি চুক্তিবদ্ধ কৰা হৈছিল, অন্য অভিনেতা-অভিনেত্ৰীক পাৰিশ্ৰমিক দিয়া হোৱা নাছিল। কাপোৰৰ টোপোলা উপহাৰ স্বৰূপে দিয়া হৈছিল।
গুৱাহাটীৰ কাষৰ ছয়-মাইল, পঞ্জাবাৰী, ৰাজগঢ়, ফটাশিল আদি ঠাইত বৰ্হিদৃশ্যৰ চিত্ৰগ্ৰহণ কৰা হৈছিল। সৰ্বমুঠ ৬৪,০০০ টকা ব্যয় কৰি ছবিখন নিৰ্মাণ কৰা হৈছিল।
ছবিখনৰ কাহিনী
অৱসৰপ্ৰাপ্ত কেৰাণী হৰকান্ত কাকতি। অৱসৰৰ পাছতো ঘৰৰ জোৰা মাৰিব নোৱাৰি তেওঁ বেচৰকাৰী প্ৰতিষ্ঠান এটাত কাম কৰে। ইফালে পৰিয়ালত ল'ৰা-ছোৱালী এপাল। তেখেতৰ পত্নী দুগৰাকী। প্ৰথমা পত্নীৰ ফালৰ একমাত্ৰ পুত্ৰ গ্ৰেজুৱাট হোৱাৰ পাছতো ৰোগাক্ৰান্ত হৈ উপাৰ্জনহীন। দ্বিতীয় পক্ষৰ প্ৰথম পুত্ৰ এজন কবি কিন্তু নিবনুৱা, দ্বিতীয়পুত্ৰ উচ্ছৃংখল বিপ্লৱী, তৃতীয় আৰু চতুৰ্থ পুত্ৰ উদণ্ড আৰু মুৰ্খ। দ্বিতীয়া পত্নী বিমলাও দেশৰ কামত মতলীয়া সাংসাৰিক দায়িত্বহীন স্বভাৱৰ। নিতৌ বিভিন্ন অভাৱ অনাটনৰ মাজত জীয়াই থকাৰ তাৰণাই হৈছে ছবিখনৰ মূল বিষয় বস্তু। কাকতিৰ প্ৰথম পুত্ৰ বোৱাৰীয়ে শিক্ষয়িত্ৰীৰ কাম কৰে, আৰু নাতিনী ৰুণু ঘৰখনৰ একমাত্ৰ জেউতি। ৰোগত পৰি সৰু ল'ৰাটো ঢুকায়। অভাৱে ফঁণা তুলি আহে। অভাৱৰ নিমিলা অংক মিলাবলৈ কাকতিয়ে কি পথ লয়? অংক মিলিল নে?
কলা-কুশলী
(তথ্যছকত উল্লেখ নথকা)
'নিমিলা অংক'ৰ গান
ছবিখনত মুঠ চাৰিটা গান আছিল। তিনিটা গানৰ ৰচনা আৰু সুৰ দিছিল পুৰুষোত্তম দাসে। এটি হিন্দী গীতৰ কথা আৰু সুৰ ক্ষীৰদা কান্ত বিষয়াৰ।
তথ্য সংগ্ৰহ
শ্ৰেণী:অসমীয়া চলচ্চিত্ৰ শ্ৰেণী:১৯৫০ দশকৰ অসমীয়া চলচ্চিত্ৰ শ্ৰেণী:১৯৫৫ বৰ্ষৰ চলচ্চিত্ৰ
দিচাং নদী
দিচাং নদী হৈছে ব্ৰহ্মপুত্ৰ নদীৰ উত্তৰ পাৰৰ উপনদী। এই নদীৰ দৈৰ্ঘ্য ২৩০ কিঃমিঃ আৰু অৱবাহিকাৰ কালি ৩৯৫০ বৰ্গ কিঃমিঃ।
উৎপত্তি
দিচাং নদীখন অৰুণাচলৰ টিৰাপ জিলাৰ দক্ষিণ অংশৰ পাটকাই পৰ্বতৰ ২৬০০ মিটাৰ ওখ বুম শৃংগৰ পৰা ওলাইছে ।
গতিপথ
তাৰ পাচত অৰুণাচল আৰু অসমৰ সীমাৰ কাষেৰে বৈ আহি দিল্লি নদী নাম লৈ নামৰূপৰ দিল্লিঘাট হৈ নামৰূপ ষ্টেচনৰ পৰা ১ কিঃমিঃ দক্ষিণে বৈ গৈ সাপেখাতী সংৰক্ষিত বনাঞ্চল সীমাইদি বৈ লংপতিয়া হৈ টিমক নদীৰ লগ হয় । ইয়াৰ পৰা ৩০ কিঃমিঃ পশ্চিম-দক্ষিণ দিশত বৈ গৈ টাওকাক নদীৰ লগ হয় । তাৰ পাচত ১২ কিঃমিঃ আহি চফ্ৰাই নদীৰ সৈতে লগ লাগি ৫ কিঃমিঃ ভটিয়াই নঙলামৰা হৈ ৰজাবাৰীত ৩৭ নং ৰাষ্ট্ৰীয় ঘাইপথ পাৰ হৈ ৫ কিঃমিঃ আহি আখৈফুটীয়াৰ বিপৰীত পাৰে বৰ পালেঙী জানৰ লগ হয়। তাৰ পাচত ডিমৌ নদী লগ হৈ ৫ কিঃমিঃ ভটিয়াই আহি দিচাংমুখত ব্ৰহ্মপুত্ৰত পৰিছে।
তথ্য সংগ্ৰহ
শ্ৰেণী:অসমৰ নদী
চীনা ভাৱচিত্ৰ সংস্কৃতি বৃত্ত
চীনা ভাৱচিত্ৰ সংস্কৃতি বৃত্ত, পূব এছিয়াৰ সাংস্কৃতিক ক্ষেত্ৰ, যাক চাইনোস্ফিয়াৰ, চাইনিক বিশ্ব, চাইনিটিক জগত, চীনা সাংস্কৃতিক ক্ষেত্ৰ, চীনা চৰিত্ৰ ক্ষেত্ৰখনে পূব আৰু দক্ষিণ-পূব এছিয়াৰ একাধিক দেশক সামৰি লৈছে যিবোৰ ঐতিহাসিকভাৱে চীনা সংস্কৃতিৰ দ্বাৰা প্ৰভাৱিত হৈছিল। শৈক্ষিক ঐকমত্য অনুসৰি পূব এছিয়াৰ সাংস্কৃতিক ক্ষেত্ৰখন চাৰিটা সত্তাৰে গঠিত: বৃহত্তৰ চীন, জাপান, কোৰিয়া আৰু ভিয়েটনাম। আন সংজ্ঞাসমূহত কেতিয়াবা মংগোলিয়া আৰু ছিংগাপুৰৰ দৰে আন দেশসমূহো অন্তৰ্ভুক্ত কৰা হয়
সাম্ৰাজ্যবাদী চীন আছিল এখন আঞ্চলিক শক্তি আৰু ই উপনৈযুক্ত ৰাষ্ট্ৰ আৰু চুবুৰীয়া ৰাষ্ট্ৰসমূহৰ ওপৰত প্ৰভাৱ পেলাইছিল, ইয়াৰ ভিতৰত জাপান, কোৰিয়া আৰু ভিয়েটনাম আদিও আছিল। এই পাৰস্পৰিক ক্ৰিয়া-কলাপে কনফুচিয়াছ, বৌদ্ধ আৰু তাও ধৰ্মত শিপাই থকা মতাদৰ্শগত আৰু সাংস্কৃতিক প্ৰভাৱ আনিছিল। ধ্ৰুপদী ইতিহাসৰ সময়ছোৱাত চাৰিওটা সংস্কৃতিয়ে নিজ নিজ সম্ৰাটৰ অধীনত এক উমৈহতীয়া সাম্ৰাজ্যবাদী ব্যৱস্থাৰ অংশীদাৰ আছিল। চীনা উদ্ভাৱনে শাসন, দৰ্শন, বিজ্ঞান আৰু কলাৰ ক্ষেত্ৰত অন্যান্য সংস্কৃতিৰ উদ্ভাৱনক প্ৰভাৱিত কৰিছিল, আৰু ইয়াৰ দ্বাৰা প্ৰভাৱিত হৈছিল। লিখিত ধ্ৰুপদী চীনা সাহিত্যিক, সাংস্কৃতিক, বৈজ্ঞানিক আৰু অৰ্থনৈতিক আদান-প্ৰদানৰ বাবে আঞ্চলিক ভাষাত পৰিণত হয় আৰু চীনা আখৰ (হাঞ্জি) জাপান, কোৰিয়া আৰু ভিয়েটনামত স্থানীয়ভাৱে অভিযোজিত হৈ পৰে।
কলা
স্থাপত্য: পূব এছিয়াৰ সাংস্কৃতিক ক্ষেত্ৰৰ দেশসমূহে (জাপান, কোৰিয়া, ভিয়েটনাম, টাইৱান) প্ৰাচীন চীনৰ স্থাপত্যৰ পৰা উদ্ভৱ হোৱা এক উমৈহতীয়া স্থাপত্য শৈলীৰ অংশীদাৰ। কেলিগ্ৰাফী: চীনা আখৰৰ কেলিগ্ৰাফী। কমিক: মাংগা যুদ্ধ কলা: কুং ফু, টাইকোৱাণ্ডো আৰু হাপ্কিডো; কাৰাটে, আইকিডো, জুডো আৰু ছুমো সংগীত: চীনা বাদ্যযন্ত্ৰ, যেনে এৰহু আদিয়ে কোৰিয়া, জাপান, টাইৱান, ভিয়েটনামৰ বাদ্যযন্ত্ৰক প্ৰভাৱিত কৰিছে।
সাহিত্য
পূব এছিয়াৰ সাহিত্য সংস্কৃতিৰ ভিত্তি হৈছে সাহিত্যিক চীনা ভাষাৰ ব্যৱহাৰ, যিটো সমগ্ৰ অঞ্চলটোত পণ্ডিত আৰু চৰকাৰৰ মাধ্যম হৈ পৰিছিল। যদিও এই প্ৰতিখন দেশেই স্থানীয় ভাষাৰ লেখা ব্যৱস্থা গঢ়ি তুলি জনপ্ৰিয় সাহিত্যৰ বাবে ব্যৱহাৰ কৰিছিল, তথাপিও তেওঁলোকে সকলো আনুষ্ঠানিক লেখাৰ বাবে চীনা ভাষা ব্যৱহাৰ কৰি থাকিল যেতিয়ালৈকে ১৯ শতিকাৰ শেষৰ ফালে উত্থাপিত জাতীয়তাবাদে ইয়াক উটুৱাই লৈ গ’ল।
বিশ্ব পৰম্পৰাগত ক্ৰীড়া সমাৰোহ
বিশ্ব পৰম্পৰাগত ক্ৰীড়া সমাৰোহ (World Indigenous Games) হৈছে বিশ্বৰ বিভিন্ন পৰম্পৰাগত খেলৰ এক প্ৰতিযোগিতা তথা প্ৰদৰ্শনীমূলক সমাৰোহ। এই সমাৰোহত বিভিন্ন অঞ্চলৰ স্থানীয় খেলুৱৈসকলে অংশগ্ৰহণ কৰে। ২০১৫ চনৰ অক্টোবৰ মাহত ক্ৰীড়া সমাৰোহখন প্ৰথমবাৰৰ বাবে নদিনীয়া কাৰ্যসূচীৰে ব্ৰাজিলৰ পালমাছত অনুষ্ঠিত হয়। ১৯৯৬ চনৰ পৰা ব্ৰাজিলিয়ান স্বেচ্ছাসেৱক সংস্থা ইণ্টাৰ ট্ৰাইবেল কাউঞ্চিলে এনে ক্ৰীড়া সমাৰোহৰ তদাৰক কৰি আহিছে।
প্ৰথমটো সমাৰোহৰ সমাপ্তিৰ পিছত পৰম্পৰাগত ক্ৰীড়া অনিৰ্দিষ্ট সময়ৰ মূৰে মূৰে অনুষ্ঠিত কৰা হ’ব বুলি আশা কৰা হৈছে।
ইতিহাস
বিশ্ব পৰম্পৰাগত ক্ৰীড়া সমাৰোহৰ উদ্ভৱ হয় ব্ৰাজিলৰ স্থানীয় লোকৰ ক্ৰীড়া সমাৰোহৰ পৰা। এই জাতীয় ক্ৰীড়া সমাৰোহৰ ১২টা সংস্কৰণ আছে আৰু ইয়াত প্ৰায় ১,৫০০ লোকে অংশগ্ৰহণ কৰি আহিছে। ১৯৮০ চনত পৰম্পৰাগত ক্ৰীড়াৰ অলিম্পিক সমাৰোহ অনুষ্ঠিত কৰাৰ প্ৰস্তাৱ উথাপিত হয়। ১৯৯৬ চনত সেই সময়ৰ ক্ৰীড়ামন্ত্ৰী পেলেৰ উদ্যোগত স্থানীয় লোকৰ ক্ৰীড়া সমাৰোহৰ আয়োজন কৰা হয় আৰু ইয়াৰ প্ৰথমখন সমাৰোহ গ’ইয়ানিয়াত অনুষ্ঠিত হয়। ২০১৩ চনত অনুষ্ঠিত ত্ৰয়োদশ স্থানীয় লোকৰ ক্ৰীড়া সমাৰোহত ১৭খন দেশ আৰু ব্ৰাজিলৰ ৪৮ স্থানীয় জনগোষ্ঠীয়ে পৰম্পৰাগত ক্ৰীড়া সমাৰোহৰ জন্ম দিয়াৰ বিষয়ে আলোচনা কৰে। ২০১৫ চনৰ ২৫ জুনত ব্ৰাজিলিয়াত আনুষ্ঠানিকভাৱে উক্ত অনুষ্ঠানটোৰ জন্ম দিয়া হয়।.
প্ৰথম বিশ্ব পৰম্পৰাগত ক্ৰীড়া সমাৰোহ
প্ৰথমখন ক্ৰীড়া সমাৰোহ নদিনীয়া কাৰ্যসূচীৰে (২৩ অক্টোবৰ-৩ নৱেঅম্বৰ) ব্ৰাজিলৰ পালমাছত অনুষ্ঠিত হয়। ইয়াত ২৩খন দেশে ১০ বিধ খেলত অংশগ্ৰহণ কৰে।
হাফলং হিন্দী
হাফলং হিন্দী (हफ़लौंग हिन्दी) অসমৰ ডিমা হাছাও জিলাত (পূৰ্বৰ উত্তৰ কাছাৰ) বহুল প্ৰচলিত এটা সংযোগী ভাষা (lingua franca)। হিন্দীৰ পৰা উদ্ভূত এই সংমিশ্ৰিত ভাষা বা ক্ৰে'য়ল ভাষা(creole language)টোৰ শব্দাৱলী অন্য কেইবাটাও ভাষাৰ শব্দেৰে গঠিত হৈছে। মূলতঃ হিন্দীৰ লগতে অন্যান্য ভাষা অসমীয়া, বাংলা, ডিমাচা আৰু জেমি নাগা উপভাষাৰ শব্দৰ অৱদানেৰে হাফলং হিন্দীৰ শব্দাৱলী গঠিত। ডিমা হাচাও জিলাৰ সদৰ হাফলঙৰ নামৰ সৈতে সংগতি ৰাখি এই মিশ্ৰিত ভাষাটোক হাফলং হিন্দী নাম দিয়া হৈছে।
উদ্ভৱ কাল
এই অঞ্চলটো বৃটিছৰ অধীনলৈ অহাৰ আগতে ইয়াৰ স্থানীয় বাসিন্দাসকলে, যেনে, জেমী নগা, ডিমাছা, কুকি, ৰাংখল, মাৰ আদি জনগোষ্ঠীৰ লোকে কি ভাষাত পৰস্পৰ জজগোষ্ঠীৰ মাজত ভাৱ বিনিময় কৰিছিল সঠিককৈ জনা নাযায় যদিও “আসাম বেঙ্গল ৰে’লৱে কোম্পানী’’ৰ বিভিন্ন ঠাইৰ পৰা অহা শ্ৰমিক, কণ্ট্ৰেক্টৰ, ইঞ্জিনিয়াৰ আদিৰ সৰহভাগে হিন্দী জানিছিল আৰু শ্ৰমিক শ্ৰেণীৰ মাজত হিন্দীতেই ভাৱ বিনিময় হৈছিল৷ তদুপৰি বৃটিছসকলে স্থানীয় লোকৰ যিসকলে শ্ৰমিকসকলৰ সংস্পৰ্শত হিন্দী শিকিছিল, সেইসকলক দোভাষী হিচাপে নিয়োগ কৰিছিল৷ ইয়াৰ পিছত অনেক স্থানীয় লোকে পুলিছত ভৰ্তি হয় আৰু হিন্দী শিকে৷ তেওঁলোকৰ পৰাই স্থানীয় বিভিন্ন ভাষাৰ শব্দৰ সংমিশ্ৰণত “হাফলং হিন্দী’’ নামে এক নতুন সংযোগী ভাষা সৃষ্টি হয়৷ স্থানীয় জনজাতীয় লোকসকলে বজাৰ আৰু অফিচৰ কামত ভাৱ বিনিময় কৰিবলৈ “হাফলং হিন্দী’’ শিকাটো অপৰিহাৰ্য হৈ পৰিছিল৷ বৰ্তমান কোনো কোনো লোকৰ ঘৰত হাফলং হিন্দী মাতৃভাষা হিচাপেও গঢ় ল’বলৈ ধৰিছে, কাৰণ, দুটা পৃথক জনগোষ্ঠীৰ ডেকা-গাভৰুয়ে সংসাৰ কৰিলে তেওঁলোকৰ সন্তানে এই ভাষাটো মাক-বাপেকৰ পৰা শিকি ক’বলৈ বাধ্য হয়৷
ব্যাকাংশৰ উদাহৰণ
এই উপভাষা সৰহ সংখ্যক হিন্দী ভাষীৰ বাবে সহজেই বোধগম্য। হাফলং হিন্দীৰ সৰলীকৃত ব্যাকৰণত ঋণ-শব্দৰ (loanword infusions) প্ৰয়োগ হয়।
মান্য হিন্দীৰ বিপৰীতে হাফলং হিন্দীত সামান্য অতীত বা পূৰ্ণ অতীতৰ সকৰ্মক ক্ৰিয়া বুজোৱা ব্যাকাংশত পুৰুষ আৰু সংখ্যাৰ সামঞ্জস্য নাথাকে।
দ্য অ'থ অফ দ্য বায়ুপুত্ৰজ
দ্য অ'থ অফ দ্য বায়ুপুত্ৰজ (The Oath of the Vayuputras) হৈছে ভাৰতীয় লেখক অমিষ ত্ৰিপাঠীৰ শিৱ ত্ৰিলজীৰ অন্তিমখন গ্ৰন্থ। ২০১৩ চনৰ ২৭ ফেব্ৰুৱাৰীত ৱেষ্টলেণ্ড প্ৰেছযোগে উন্মোচন কৰা গ্ৰন্থখনে মেলুহা নামৰ এখন কাল্পনিক ঠাই আৰু ইয়াৰ নিবাসীসকলক শিৱ নামৰ ভ্ৰমণকাৰী এজন কিদৰে ৰক্ষা সেই কাহিনী সম্পূৰ্ণ কৰিছে। পূৰ্বৱৰ্তী গ্ৰন্থ দ্য ছিক্ৰেট অফ দ্য নাগাজৰ শেষছোৱাৰ পৰা আঁত ধৰি কাহিনীটো আগুৱাই গৈছে য'ত শিৱই আৱিষ্কাৰ কৰে যে সোমৰসেই হৈছে প্ৰকৃত অপশক্তি। তেওঁ তেতিয়াও সোমৰস ত্যাগ কৰিব নোখোজা লোকসকল, মূলতঃ মহৰ্ষি ভৃগুৰদ্বাৰা পৰিচালিত সম্ৰাট দক্ষ আৰু দিলীপৰ বিৰুদ্ধে এক ধৰ্মযুদ্ধ ঘোষণা কৰে। যুদ্ধ চলি থকা অৱস্থাত শিৱই বায়ুপুত্ৰ নামৰ এক সুখ্যাত জনগোষ্ঠীৰ সৈতে আলোচনাৰ বাবে পৰিহা নামৰ ঠাইলৈ ৰাওনা হয়। তেওঁ উলটি আহে মানে তেওঁৰ পত্নী সতীৰ হত্যাৰ লগতে যুদ্ধৰ ইতি পৰে। ক্ৰোধিত হৈ শিৱই বায়ুপুত্ৰসকলে দিয়া পাশুপাত নামৰ পাৰমাণৱিক অস্ত্ৰৰে মেলুহাৰ ৰাজধানী দেৱগিৰি বিনষ্ট কৰে আৰু সোমৰস ইতিহাসৰ পৰা হেৰাই যায়। শিৱ আৰু তেওঁৰ সহযোগীসকল তেওঁলোকৰ কৰ্মৰ বাবে দেৱতা হিচাপে জনপ্ৰিয় হয় আৰু ইয়াতে কাহিনীৰ অন্ত পৰে।
২০১১ চনৰ ছেপ্টেম্বৰত ত্ৰিপাঠীয়ে নিশ্চিতি দিয়ে যে তেওঁ দ্য অ'থ অফ দ্য বায়ুপুত্ৰজ লিখি আছে আৰু ৱেষ্টলেণ্ডে ২০১৩ চনৰ ২৭ ফেব্ৰুৱাৰীত ইয়াক মুক্তি দিয়াৰ কথা ঘোষণা কৰে। কিতাপখন পূৰ্বৰ দুখনতকৈ দীঘল আৰু ত্ৰিপাঠীয়ে এই কথা স্পষ্ট কৰে যে কেইটামান চৰিত্ৰৰ মৃত্যুৰে সৈতে আগৰ কিতাপখনৰ আধৰুৱা সামৰণিসমূহক গতি লগোৱা হ'ব। লগতে ইয়াকো ঘোষণা কৰা হয় যে কিতাপখনৰ প্ৰকাশন স্বত্ব আমেৰিকা আৰু ইংলেণ্ড উভয়ৰে প্ৰকাশন গোষ্ঠীয়ে ক্ৰয় কৰিছে। দ্য ইমৰ্টেলছ অফ মেলুহা আৰু দ্য ছিক্ৰেট অফ দ্য নাগাজৰ দৰে এই কিতাপখনেও বায়ুপুত্ৰজ শীৰ্ষক এক সংগীত এলবামৰ মুক্তিকে আদি কৰি বজাৰীকৰণৰ বিভিন্ন নৱতম কৌশল বহন কৰিছে।
মুক্তিৰ পিছত দ্য অ'থ অফ দ্য বায়ুপুত্ৰজে কাহিনী আৰু চৰিত্ৰৰ বাবে ইতিবাচক সঁহাৰি লাভ কৰাৰ লগতে বিজনেচ ষ্টেণ্ডাৰ্ডে ত্ৰিপাঠীক আখ্যা দিয়ে। অৱশ্যে তেওঁ আধুনিক, সহজ ইংৰাজীৰ ব্যৱহাৰ অব্যাহত ৰখা কথাটোক মিণ্টে নেতিবাচক সঁহাৰি প্ৰদান কৰে। কিতাপখনে ৩৫০,০০০টা কপিৰ আগতীয়া অৰ্ডাৰ আৰু প্ৰথমাৱস্থাত ৫০০,০০০টা কপি ছপাৰে বাণিজ্যিক সফলতা লাভ কৰে। মুক্তিৰ প্ৰথম দিনাই প্ৰথমচাম ছপা কপিৰ বিক্ৰীৰে কিতাপখনে ভাৰতৰ সৰ্বাধিক গতিবেগত বিক্ৰী হোৱা কিতাপৰ অভিলেখ ভংগ কৰে। এই কথাই ৱেষ্টলেণ্ডক পৰৱৰ্তী গ্ৰন্থ শৃংখলাৰ বাবে ত্ৰিপাঠীক ৫ কোটি টকা (প্ৰায় ১ মিলিয়ন আমেৰিকান ডলাৰ) অগ্ৰিম ধন হিচাপে দিবলৈ অনুপ্ৰাণিত কৰে। আঢ়ৈ বছৰৰ ভিতৰত ৪০ কোটিৰ অধিক টকাৰ বিক্ৰীৰে শিৱ ত্ৰিলজীৰ ১.৭ মিলিয়নতকৈও অধিক কপিৰ বিক্ৰী হয় আৰু ভাৰতীয় প্ৰকাশৰ ইতিহাসত ই সৰ্বাধিক গতিবেগত বিক্ৰী হোৱা গ্ৰন্থ শৃংখলা হিচাপে পৰিগণিত হয়।
কাহিনী সাৰাংশ
নাগসকলৰ ৰাজধানী পঞ্চৱতীত বৃহস্পতিক লগ পোৱাৰ পিছত তেওঁৰ পৰা শিৱই অপশক্তিৰূপী সোমৰস আৰু ভাৰতীয় লোকৰ ওপৰত ইয়াৰ প্ৰভাৱৰ বিষয়ে জানিব পাৰে। বৃহস্পতিয়ে এই কথা ব্যাখ্যা কৰি কয় যে সোমৰস প্ৰস্তুত কৰিবলৈ যথেষ্ট পৰিমাণৰ পানীৰ প্ৰয়োজন হয় আৰু এই কাৰণে সৰস্বতী নদী শুকাই আহিছে। সোমৰস প্ৰস্তুতকৰণ প্ৰক্ৰিয়াটোত উপন্ন হোৱা বৰ্জিত পদাৰ্থসমূহ ছাংপো নদীত নিক্ষেপ কৰা হয় যি ব্ৰহ্মপুত্ৰৰ জৰিয়তে ব্ৰঙ্গ দেশৰ মাজেদি বৈ যায় আৰু তাত সংক্ৰামক মহামাৰীৰ সৃষ্টি কৰে। সোমৰসে জীৱদেহৰ কোষসমূহৰ গুণাত্মক বৃদ্ধি কৰাৰ হেতুকে শাৰীৰিক বিসংগতি লৈ নাগ শিশুৰ জন্ম হয়।
শিৱই মুখ্য বাসুদেৱ পণ্ডিত গোপালক লগ কৰিবলৈ গুপ্ত নগৰ উজ্জয়িনীলৈ যায়। অপশক্তিৰ উত্থান ঘটিলে কিদৰে পশ্চিমৰ পৰিহা নামৰ ঠাইত থকা পূৰ্বৱৰ্তী মহাদেৱ ৰূদ্ৰ দেৱতাই প্ৰতিষ্ঠা কৰা এক পুৰণি জনগোষ্ঠী বায়ুপুত্ৰসকলে তেওঁলোকৰ এজন সদস্যক নীলকণ্ঠ হিচাপে প্ৰশিক্ষণ দিয়ে সেই কথা গোপালে ব্যাখ্যা কৰে। শিৱ অৱশেষত এই সিদ্ধান্তত উপনীত হয় যে তেওঁৰ খুৰাক, বায়ুপুত্ৰ সমিতিৰ এজন প্ৰাক্তন সদস্য মানভুৱে তেওঁক নীলকণ্ঠ হিচাপে প্ৰশিক্ষণ দিছিল। মেলুহাক সোমৰস নিৰ্মাণৰ কেন্দ্ৰ হিচাপে দেখা পাই সোমৰসৰ কাৰখানাটো বিনষ্ট কৰিবলৈ শিৱই ৰাজ্যখনৰ বিৰুদ্ধে এক ধৰ্মযুদ্ধৰ ঘোষণা কৰে আৰু সোমৰস পৰিত্যাগ কৰিবলৈ জনগণৰ প্ৰতি আহ্বান জনায়। পৰ্বতেশ্বৰে নিজ মাতৃভূমিক ৰক্ষা কৰাটো তেওঁৰ ধৰ্ম বুলি গণ্য কৰি শিৱৰ অনুমতি লৈ মেলুহাৰ পক্ষ লয় আৰু আনন্দময়ীয়েও তেওঁক লগ দিয়ে। শিৱই এই কথা উপলব্ধি কৰে যে পঞ্চৱতী আক্ৰমণৰ মূল হোতা মহৰ্ষি ভৃগুহে যি সম্ৰাট দক্ষ আৰু দিলীপক তেওঁৰ বিপক্ষে পৰিচালনা কৰিছে। ব্ৰঙ্গ, বৈশালী আৰু কাশীয়ে শিৱৰ পক্ষ লয় আৰু সমৰসজ্জা আৰম্ভ হয়। তেওঁ নাগ আৰু ব্ৰঙ্গ সৈন্য আৰু বাসুদেৱসকলৰ হাতীৰ পাল সহিত মেলুহা আক্ৰমণ কৰে। ইফালেদি গণেশ আৰু কাৰ্ত্তিকে অযোধ্যা আক্ৰমণ কৰি সফলতাৰ তেওঁলোকক মেলুহাক সহায় কৰাত বাধা প্ৰদান কৰে। শিৱই মৃত্তিকাৱতী দখল কৰি বিদ্যুন্মালীৰ অধীনত থকা সৈন্যদলক স্থানীয় বাসিন্দাৰ সহায়ত বন্দী কৰি ৰাখে। অৱশ্যে বিদ্যুন্মালী পলাই সাৰে আৰু বাসুদেৱ হাতীসমূহক নিয়ন্ত্ৰণহীন কৰাৰ গুপুত কৌশল আহৰণ কৰি পৰ্বতেশ্বৰ আৰু ভৃগুক সৈমান কৰি সতীৰ বাহিনীটো আক্ৰমণ কৰি পৰাস্ত কৰে।
পৰিহাত তেওঁ বায়ুপুত্ৰৰ মুৰব্বী মিত্ৰক লগ পায় যি প্ৰকৃততে তেওঁৰ মোমায়েক। মিত্ৰই বায়ুপুত্ৰসকলক প্ৰত্যয় নিয়াই যে শিৱ প্ৰকৃত নীলকণ্ঠ আৰু তেওঁ শিৱক ব্ৰহ্মাস্ত্ৰতকৈ কম বিনষ্টকাৰী পাশুপতিঅস্ত্ৰ প্ৰদান কৰে। ইফালে পৰ্বতেশ্বৰে আভুৱা ভৰা নৌকাৰে কালীৰ মনত এনে ভাৱ ওপজাই যে তেওঁলোক পঞ্চৱতী আক্ৰমণ কৰিবলৈ গৈ আছে। কালীয়ে বাছকবনীয়া নাগ সৈন্যৰ সৈতে পঞ্চৱতী ৰক্ষাৰ বাবে ততাতৈয়াকৈ ৰাওনা হয়। অৱশ্যে স্থানীয় মিত্ৰ শাসনকৰ্তাৰ পৰা কালীয়ে নিজৰ ভুলটো গম পাই উলটি আহে।
দক্ষই শিৱক গুপুতে হত্যা কৰিবলৈ চক্ৰান্ত কৰে আৰু বিদ্যুন্মালীক ইজিপ্তৰ গুপ্তহত্যাকাৰীদল আনিবলৈ পথায়। তেওঁ কাৰাচপালৈ যোৱা পৰ্বতেশ্বৰ আৰু ভৃগুৱে ভূ নোপোৱাকৈ এক শান্তি আলোচনাৰ আয়োজন কৰে। পিছে শিৱৰ অনুপস্থিতিত সতী আলোচনালৈ আহে আৰু দক্ষৰ আচল পৰিকল্পনাটো জানিব পাৰে। গুপ্তহত্যাকাৰীদলৰ সৈতে যুঁজত সতী নিহত হয় আৰু তেওঁৰ মৃত্যুত যুদ্ধৰ ইতি পৰে। ইফালে শিৱ উলটি আহি এই ঘটনাত ক্ৰোধাম্বিত হয় আৰু দেৱগিৰিক চিৰদিনৰ বাবে নিঃশেষ কৰি দিবলৈ পাশুপতিঅস্ত্ৰ প্ৰয়োগৰ সিদ্ধান্ত লয়। পৰ্বতেশ্বৰ, আনন্দময়ী, ভৃগু আৰু বিৰিণীয়ে নগৰৰ ভিতৰতে থাকি ইয়াৰ লগতে মৃত্যুক আঁকোৱালি ল'বলৈ সিদ্ধান্ত লয়। কিন্তু কাৰ্ত্তিকে ভৃগুক এনেদৰে মৃত্যুবৰণ নকৰি তেওঁৰ বিস্তৃত জ্ঞান ভৱিষ্যত প্ৰজন্মক বিলাই দিবলৈ সৈমান কৰায়। শিৱই অস্ত্ৰপাত প্ৰয়োগ কৰে আৰু দেৱগিৰিৰ লগতে নগৰখনত থকা সোমৰস নিৰ্মাণ কাৰখানা নিশ্চিহ্ন হৈ যায়।
উপসংহাৰত, শিৱ কৈলাস পৰ্বতলৈ উলটি যায় আৰু তাতেই জীৱনৰ বাকীছোৱা কাল কটায়। গণেশ, কালী আৰু কাৰ্ত্তিক তেওঁলোকৰ পৰাক্ৰমৰ বাবে সমগ্ৰ ভাৰতবৰ্ষতে দেৱতা হিচাপে জনাজাত হয়। তেওঁলোকে ইজিপ্তৰ গুপ্তহত্যাকাৰীদলৰ আটাইকে হত্যা কৰি সতীৰ মৃত্যুৰ প্ৰতিশোধ লয়। ভৃগুৱে শিক্ষাদান চলাই যায় আৰু তেওঁৰ জ্ঞান ভৃগু সংহিতাত লিপিৱদ্ধ কৰে। সতী পিছলৈ শক্তি দেৱী হিচাপে জনাজাত হয় আৰু তেওঁৰ চিতাভস্মসমূহ গোটেই ভাৰতবৰ্ষতে বিয়পি পৰে, যি পিছলৈ শক্তিপীঠৰূপে জনাজাত হয়। সোমৰস যাতে আকৌ অধিক পৰিমাণত তৈয়াৰ কৰা নহয় তাৰ বাবে যমুনা নদীৰ সুঁতি সলাই সোমৰসৰ মূল উপাদান সৰস্বতী নৈৰ পানী শুকুৱাই পেলোৱা হয়।
অগ্ৰগতি আৰু প্ৰকাশ
প্ৰথমাৱস্থাত ত্ৰিপাঠীয়ে দৰ্শনৰ ওপৰত এখন কিতাপ লিখিবলৈ সিদ্ধান্ত লৈছিল, কিন্তু পৰিয়ালৰফালৰ পৰা নিৰুৎসাহ হয়। সেয়ে তেওঁ হিন্দু দেৱতা শিৱৰ ওপৰত এখন কিতাপ লিখে। ত্ৰিপাঠীৰ এজেণ্টে নিজাববীয়াকৈ কিতাপখন প্ৰকাশৰ সিদ্ধান্ত লয়। ২০১০ চনৰ ফেব্ৰুৱাৰীত মুক্তি পোৱাৰ পিছত দ্য ইমৰ্টেলছ অফ মেলুহাই বৃহৎ বাণিজ্যিক সফলতা লাভ কৰে। চাহিদাৰ সৈতে সংগতি ৰাখি ইয়াক কেইবাবাৰো পুনৰ্মুদ্ৰণ কৰা হয়। চলচ্চিত্ৰ পৰিচালক কৰণ জোহৰৰ ধৰ্ম প্ৰডাকচনে গ্ৰন্থখনৰ বোলছবি স্বত্ব ক্ৰয় কৰে।  এই সফলতাৰ ফলত ত্ৰিপাঠীয়ে দ্য ছিক্ৰেট অফ দ্য নাগাজ শীৰ্ষক দ্বিতীয়খন গ্ৰন্থ ৰচনা কৰে। গ্ৰন্থখন লিখি থকা কালতে ত্ৰিপাঠীয়ে ইয়াৰ বজাৰীকৰণ আৰু অগ্ৰগতিত তেওঁৰ আটাইখিনি সময় নিয়োজিত কৰিবলৈ বেংকাৰৰ চাকৰি ত্যাগ কৰে। দুয়োখন গ্ৰন্থই প্ৰকাশৰ দুবছৰৰ ভিতৰতে ২২ কোটি টকাৰ বিক্ৰীৰে নীলসেন বুকস্কেনৰ সৰ্বাধিক বিক্ৰী হোৱা গ্ৰন্থৰ তালিকাত শীৰ্ষস্থান অব্যাহত ৰাখে।
২০১১ চনৰ ছেপ্টেম্বৰত ত্ৰিপাঠীয়ে এই কথাৰ নিশ্চিতি দিয়ে যে পিছৰ মাহৰ পৰাই তেওঁ তৃতীয় ভাগটো লিখাৰ কামত লাগিব। ২০১৩ চনৰ জানুৱাৰীত এই কথা প্ৰকাশ হয় যে সেই বছৰৰে ২৭ ফেব্ৰুৱাৰীত ৱেষ্টলেণ্ড পাব্লিছিঙে দ্য অ'থ অফ দ্য বায়ুপুত্ৰজৰ মুক্তি দিব। ত্ৰিপাঠীয়ে বহলাই কয় যে গ্ৰন্থখনৰ অন্তিম সংস্কৰণটো তেওঁ আশা কৰাতকৈ দীঘল হ'ব, যিটো ৫৩টা অধ্যায়ৰ সৈতে আনকেইখন কিতাপৰ দুগুণ। টাইমছ অফ ইণ্ডিয়াৰ সৈতে হোৱা এক সাক্ষাৎকাৰত লেখকজনে কিতাপখনৰ কিছু গুৰুত্বপূৰ্ণ দৃশ্য আলোচনা কৰে। তেওঁ ব্যাখ্যাৰে সৈতে কয় যে যিহেতু তেওঁ শৃংখলাটোত শিৱ এজন মৰণশীল ব্যক্তি, সেয়ে তেওঁ কিতাপখনত এক উপযুক্ত উপসংহাৰ সন্নিৱিষ্ট কৰিছে। শিৱই গুপ্ত নগৰ উজ্জয়িনী আৰু পৰিহাত বাসুদেৱ আৰু বায়ুপুত্ৰসকলৰ প্ৰধানকেইজনক লগ পাইছে। "অসম্পূৰ্ণ ৰূপত থোৱা কিছুমান সামৰণি পাঠকে অনুমান কৰি ল'বলৈ এৰা হৈছে। ....... শিৱ ত্ৰিলজীয়ে অপশক্তিৰ বিৰুদ্ধে যুদ্ধৰ বিবৃতি দিয়ে। আৰু অপশক্তি ৰাতি নীৰৱে আঁতৰি নাযায়; বৰঞ্চ, ই শুভশক্তিৰ বিৰুদ্ধে এক বলিষ্ঠ যুঁজ দিয়ে। গতিকে হয়, বায়ুপুত্ৰত মানুহৰ মৃত্যু হয়," তেওঁ এইদৰে সামৰণি মাৰে।
বজাৰীকৰণ কৌশল
দ্য ইমৰ্টেলছ অফ মেলুহা আৰু দ্য ছিক্ৰেট অফ দ্য নাগাজ দুয়োখন গ্ৰন্থৰে বজাৰীকৰণ কৌশলসমূহ অভিনৱ হোৱাৰ হেতুকে ত্ৰিপাঠীয়ে দ্য অ'থ দ্য বায়ুপুত্ৰজৰ প্ৰকাশৰ ক্ষেত্ৰটো একেধৰণৰ অভিনৱত্বৰ কথা কয়। এনে কৌশলৰ ভিতৰত শিৱ ত্ৰিলজীৰ ওপৰত ভিত্তি কৰি নিৰ্মাণ কৰা বায়ুপুত্ৰজ নামৰ সংগীত এলবাম অন্যতম। ইয়াৰ ধাৰণাটো ত্ৰিপাঠীৰ বিজ্ঞাপন এজেঞ্চী 'থিংকহোৱাইনট'ৰ মুখ্য কাৰ্যবাহী বিষয়া সংগ্ৰাম চুৰভেৰ ফালৰপৰা আহে। কিতাপৰ বিভিন্ন অংশ আৰু কাহিনীৰেখাৰদ্বাৰা অনুপ্ৰাণিত এলবামটোত নটা গান সন্নিৱিষ্ট হৈছে য'ত বলিউদৰ কেইবাজনো কণ্ঠশিল্পীয়ে কণ্ঠদান কৰিছে। বায়ুপুত্ৰজ শীৰ্ষক মূল গীতটো তৌফিক কুৰশ্বিয়ে ৰচনা কৰিছে আৰু চনু নিগমে ইয়াত কণ্ঠদান কৰিছে। অমিত পণ্ডিৰকাৰৰ পৰিচালনা আৰু ৰাজীৱ শৰ্মাৰ সংগীতেৰে থিংকহোৱাইনট গোটে এক সংগীত ভিডিঅ'ও নিৰ্মাণ কৰে। এই ভিডিঅ'টো জনপ্ৰিয় টেলিভিছন চেনেলসমূহ আৰু প্ৰায়বোৰ চ'ছিয়েল মিডিয়া প্লেটফৰ্মত প্ৰচাৰ কৰা হয়।
সমালোচনা
দেইলী নিউজ এণ্ড এনালাইচিছৰ আৰ কৃষ্ণই গ্ৰন্থখনৰ ইতিবাচক সমালোচনা কৰে। তেওঁ লক্ষ্য কৰে যে বেয়া সম্পাদনা আৰু লেখনিৰ বাবে দ্বিতীয় গ্ৰন্থখনক কৰা সমালোচনা দ্য অ'থ অফ দ্য বায়ুপুত্ৰজে মোহাৰি পেলায়। গুপ্তহত্যাকাৰীদলৰ সৈতে সতীৰ যুদ্ধৰ যি বৰ্ণনা দিয়া হৈছে তাক প্ৰশংসা কৰি তেওঁ মন্তব্য কৰে যে কিতাপখনৰ দাৰ্শনিক আলোচনাসমূহৰ একচন দৃশ্যৰে সঠিকভাৱে সমতা ৰক্ষা কৰা হৈছে। কৃষ্ণই মোখনি মাৰি কয় যে কিতাপখনৰ বিভিন্ন চৰিত্ৰই ইয়াক সুখপাঠ্য কৰি তুলিছে আৰু শৃংখলাটোক এক উপযুক্ত সামৰণি প্ৰদান কৰিছে। মিড ডে'ৰ ফৰাম দালালে কিতাপখনত শিৱৰ মুখত ব্যৱহৃত গাঁৱলীয়া উপভাষাৰ প্ৰশংসা কৰে আৰু এই কথা অনুভৱ কৰে যে গোটেই কাহিনীটোৰ ওপৰত ত্ৰিপাঠীৰ সুস্থিৰ নিয়ন্ত্ৰণে পঢ়ুৱৈৰ মনোযোগ একেঠাইত ৰাখি, ত্ৰিলজীক এক উপযুক্ত সামৰণি দিছে। বিজনেছ ষ্টেণ্ডাৰ্ডৰ সঞ্জীৱ কাপুৰে এক নিৰপেক্ষ সঁহাৰি দি কয় যে পূৰ্বৱৰ্তী কিতাপকেইখনৰ ক্ষিপ্ৰ আৰু সহজ ধৰণটো অব্যাহত ৰখা হৈছে যদিও, যদি কোনোৱে দ্য ইমৰ্টেলছ অফ মেলুহাৰ প্ৰথম কেইটামান পৃষ্ঠা পুনৰ পঢ়ি চায় তেন্তে ই প্ৰমাণ কৰিব যে ত্ৰিপাঠী তেওঁৰ লেখাত অধিক সহজ আৰু আত্মবিশ্বাসী হৈ উঠিল। "নিশ্চয়কৈ, যিসকলৰ সাহিত্য ৰস ৰেন এণ্ড মাৰ্টিনৰ বাহিৰ হ'ব পৰা নাই তেওঁলোকে এওঁৰ ইংৰাজী ভাষাৰ ব্যৱহাৰত ত্ৰুটী পাবই। কিন্তু আমাৰ বাকীসকলৰ বাবে এই কথা লক্ষ্য কৰাটো আনন্দদায়ক যে ত্ৰিপাঠীয়ে কিদৰে মহান যুদ্ধৰ দৃশ্য আৰু অসামান্য প্ৰাকৃতিক দৃশ্যসমূহ বৰ্ণনা কৰিবলৈ সৰল ভাষাৰ ব্যৱহাৰ কৰিছে। "
মিণ্টৰ আদিষ্ট খান্না কিতাপখনক লৈ অসন্তুষ্ট হয় আৰু ইয়াৰ নেতিবাচক সমালোচনা কৰে। তেওঁৰ মতে দুৰ্বল ব্যাকৰণ আৰু বেয়া সম্পাদনাই দ্য অ'থ অফ দ্য বায়ুপুত্ৰজৰ এখন মহৎ গ্ৰন্থ হোৱাৰ সম্ভাৱনা নোহোৱা কৰিলে। কল্পনাৰ ক্ষেত্ৰখন বহল আৰু উচ্চাকাংক্ষী হোৱাৰ কথা কৈ খান্নাই কয় যে "কিতাপখন সঁচাকৈ ভালপাবলৈ বিচাৰিছিলো। কিন্তু ইয়াৰ সম্পাদনা আৰু পুনৰ্লিখনৰ এলাহৰ কথা ধৰিব পৰা আৰু এৰি দিব নোৱাৰা..। এনে লাগে যেন ৱেষ্টলেণ্ড লিমিটেডে কিতাপখন এখন নিশ্চিত বেষ্টচেলাৰ হোৱাৰ কথা জানি আচল সম্পাদনাৰ সময়ত যিমান পাৰি সিমান এলেহুৱা হ'বলৈ সিদ্ধান্ত লয়। " দ্য কলকাতা ষ্টেটছমেনৰ মৃত্যুঞ্জয় খুৰাণাই ইতিবাচক সঁহাৰিৰে কয় যে "অমিষে নিপুণতাৰে উপনিষদ, পুৰাণ, জ'ৰ'ষ্ট্ৰিয়ান আৰু বৌদ্ধ আখ্যানৰ ছবি আৰু এইবিলাকৰ গোন্ধ স্বচ্ছ তথা সমসাময়িক ভাষাত ব্যৱহাৰ কৰিছে। "
বাণিজ্যিক সঁহাৰি
জি নিউজৰ মতে দ্য অ'থ অফ দ্য বায়ুপুত্ৰজৰ আনুষ্ঠানিক মুক্তিৰ পূৰ্বেই ই ৩৫০,০০০ কপিৰ আগতীয়া অৰ্ডাৰ লাভ কৰে আৰু ৫০০,০০০টা কপি ছপা কৰা হয়। মুক্তিৰ প্ৰথম দিনাই কিতাপখনৰ ছপা হোৱা প্ৰথমচামৰ বিক্ৰী হৈ ভাৰতৰ ক্ষিপ্ৰতম গতিত বিক্ৰী হোৱা কিতাপৰ অভিলেখ ভংগ কৰে। এই কথাই পৰৱৰ্ত্তী লেখনিৰ বিষয় কি হ'ব এই বিষয়ে ত্ৰিপাঠীয়ে কোনো ধাৰণা নথকাৰ কথা স্বীকাৰ কৰিলেও পৰৱৰ্ত্তী গ্ৰন্থ শৃংখলাৰ বাবে ত্ৰিপাঠীক ৫ কোটি টকা (প্ৰায় এক মিলিয়ন আমেৰিকান ডলাৰ) অগ্ৰিম ধন দিবলৈ ৱেষ্টলেণ্ডক অনুপ্ৰাণিত কৰে। পদ্মনাভনে এই বিষয়ে স্পষ্ট কৰে যে এই অগ্ৰিম ধনত ত্ৰিপাঠীৰ পৰৱৰ্ত্তী শৃংখলাৰ অডিঅ' আৰু ই-প্ৰকাশন স্বত্বও অন্তৰ্ভুক্ত হৈছে, আৰু ই কেৱল দক্ষিণ-এছিয় দেশসমূহৰ বাবে যি "...আমি প্ৰদান কৰা বৃহত্তম অগ্ৰিম ধন, আৰু বৃহত্তম লেনদেন। " অনুজ বাহৰিয়ে কয় যে চলচ্চিত্ৰ, বৈদেশিক আৰু অনুবাদ স্বত্ব আহৰণ কৰিলে ই ৪ মিলিয়ন আমেৰিকান ডলাৰ হ'বগৈ পাৰে। আঢ়ৈ বছৰৰ ভিতৰতে শিৱ ত্ৰিলজী মুঠ ৪০ কোটি টকা খুচুৰা মূল্যত বিক্ৰী হয় যি ইয়াক ভাৰতৰ প্ৰকাশনৰ ইতিহাসত ক্ষিপ্ৰতম গতিত বিক্ৰী হোৱা গ্ৰন্থ শৃংখলাৰূপে থিয় কৰায়।
বাহ্যিক সংযোগ
শ্ৰেণী:উপন্যাস শ্ৰেণী:ইংৰাজী গ্ৰন্থ
ইফ টুমৰ' কামছ
ইফ টুমৰ' কামছ (If Tomorrow Comes) ১৯৮৫ চনত ছিডনী শ্বেলডন ৰচিত এক অপৰাধ-কাহিনী মূলক উপন্যাস। মিছা অপৰাধত জেললৈ যাবলগীয়া হোৱা এক সাধাৰণ মহিলাই কিদৰে পিছত তাইক জেললৈ পঠিওৱা সকলৰ ওপৰত প্ৰতিশোধ লয় আৰু এক পাকৈত ঠগ হৈ পৰে তাৰ কাহিনী ইয়াত বৰ্ণিত হৈছে।
কাহিনী সাৰাংশ
কাহিনীৰ মূল নায়িকা ট্ৰেছী হুইটনী ফিলাডেলফিয়াৰ এক বেংকত কম্পিউটাৰ নিয়ন্ত্ৰক হিচাপে কৰ্মৰত এক বুদ্ধিমতী,ৰূপহী গাভৰু। কাহিনীৰ আৰম্ভণিতে ট্ৰেছীৰ মাতৃ ডৰিচ হুইটনীয়ে নিউ অৰলীয়েনচৰ পৰা ফোন কৰে আৰু তাৰ পিছত আত্মহত্যা কৰে। ফিলাডেলফিয়াৰ এক ধনী পৰিয়ালৰ উত্তৰাধিকাৰী চালৰ্ছ ষ্টেনহোপ তৃতীয়ৰ লগত ট্ৰেচী প্ৰণয়সূত্ৰে বান্ধ খায় আৰু ইয়াৰ ফলশ্ৰুতিত ট্ৰেছী সন্তান সম্ভৱা হয়। দুয়ো বিবাহৰ সিদ্ধান্ত লয় কিন্তু চাৰ্লছৰ মাক দেউতাকে ট্ৰেছীক সিমান পছন্দ নকৰে। নিউ অৰলীয়েনচৰ পুলিছ বিভাগৰ এজন বিষয়াই ট্ৰেছীক মাকৰ মৃত্যুৰ বাতৰি দিয়ে। তালৈ গৈ ট্ৰেছীয়ে গম পায় যে এণ্টনী অৰচাট্টি নামৰ এজন মাফিয়া নেতাৰ সোঁহাত স্বৰূপ জো ৰোমানোই মাকক ব্যৱসায়ত খুব বেয়াকৈ ঠগাই দেউলীয়া কৰি পেলোৱাত হে মাক মৰিবলৈ বাধ্য হয়। তাই মাকক ন্যায় দিবৰ বাবে এটা পিষ্টল কিনি জো ৰোমানোক সকলো কথা প্ৰকাশ কৰিবলৈ ধমকি দিবলৈ যায়। তাত ভুলতে তাইৰ পিষ্টলৰ পৰা এটা গুলী ওলাই ৰোমানোৰ গাত লাগে। ট্ৰেছীয়ে চিকিত্‍সা সাহায্যৰ বাবে ফোন কৰে আৰু পলাবৰ চেষ্টা কৰে। কিন্তু ৰোমানোৱে পুলিছত ট্ৰেছীৰ বিৰূদ্ধে হত্যাৰ চেষ্টা আৰু এক বিখ্যাত ছবি চুৰি কৰাৰ অভিযোগ জাপি দিয়ে। পেৰী পোপ নামৰ এক উকীলে তাইক কয় যে কোৰ্টত লৰেঞ্চ নামৰ ন্যায়াধীশজনৰ ওচৰত দোষ স্বীকাৰ কৰিলে পোপে তাইক মোকলাব পাৰিব কাৰণ সিহঁত দুয়োও অৰচাট্টিৰ বিৰোধী। কিন্তু ট্ৰেছীয়ে দোষ স্বীকাৰ কৰাত লৰেঞ্চে তাইক ১৫ বছৰৰ কাৰাদণ্ড দিয়ে আৰু ট্ৰেছীয়ে গম পায় যে সিহঁত দুয়োও অৰচাট্টিৰে গোলাম। তাই চাৰ্লছক ফোন কৰে কিন্তু চাৰ্লছে এক "অপৰাধী"ক সহায় কৰিবলৈ অমান্তি হয়। গৰ্ভস্থ সন্তানটিৰ সৈতে ট্ৰেছীক কাৰাগাৰলৈ লৈ যোৱা হয়।
ট্ৰেছীক লোলা,পলিতা আৰু কাৰাগাৰৰ এক নেতাস্বৰূপ এগৰাকী কৃষ্ণাঙ্গ মহিলা আৰ্ণেষ্টাইন লিটলচেপৰ সৈতে এটা কোঠাতে থোৱা হয়। তাই ডেনিয়েল কুপাৰকো লগ পায় যিয়ে ট্ৰেছীয়ে চুৰি কৰা বুলি ভবা ছবিখনৰ বীমা প্ৰতিষ্ঠানত কাম কৰে। প্ৰথমদিনাই ট্ৰেছীক কোঠাত থকা আন তিনিজনীয়ে বলাত্‍কাৰ কৰে ফলত ট্ৰেছীৰ সন্তানটিৰ মৃত্যু ঘটে। সেই সময়খিনিতে তাই সিদ্ধান্ত কৰে যে তাই অৰচাট্টি,ৰোমানো,পোপ,লৰেঞ্চ আৰু চাৰ্লছৰ ওপৰত প্ৰতিশোধ লৈ হে এৰিব আৰু তেতিয়াৰে পৰা তাই পলোৱাৰ পৰিকল্পনা কৰে। ট্ৰেছীক কাৰাগাৰৰ অধীক্ষকৰ সৰু ছোৱালী এমীক চোৱা চিতা কৰাৰ ভাৰ দিয়া হয়। তাই আৰ্ণেষ্টাইনৰ সৈতে বন্ধু হৈ লয় আৰু পলাবলৈ সহায় কৰিবলৈ অনুৰোধ কৰে। কিন্তু পলাবলৈ খোজাৰ দিনাই এমী এটা খালত পৰে আৰু তাইক বচাবলৈ সাতুৰিব নজনা সত্ত্বেও ট্ৰেছী খালত জঁপিয়াই পৰে। এই ঘটনাই সকলোৰে সমমৰ্মিতা আদায় কৰে আৰু ট্ৰেছীক মুক্ত কৰি দিয়া হয়।
বাহিৰ ওলাই ট্ৰেছীয়ে আৰ্ণেষ্টাইনৰ সহযোগত নিজৰ বেংকিং জ্ঞান প্ৰয়োগ কৰি অৰচাট্টি আৰু ৰোমানোৰ মাজত ব্যৱসায়িক বিভেদ সৃষ্টি কৰে যাৰ ফলত অৰচাট্টিয়ে ৰোমানোক মাৰি পেলায়। ঠিক তেনেদৰে তাই পেৰী পোপ আৰু অৰচাট্টিৰ মাজতো সংঘাত মাতি আনে আৰু লৰেঞ্চক ৰাছিয়াত থাকোঁতে এনে কিছুমান বে-আইনী বাৰ্তা পঠাই যে তাক ৰাছিয়াত দহ বছৰ কাৰাবাসৰ শাস্তি দিয়া হয়। অৰচাট্টিৰ কৰ্পদকশূন্য অৱস্থা দেখি আন এক দলে অৰচাট্টিৰ ঠাই দখল কৰিবলৈ আগবাঢ়ি আহে। ইয়াৰ পিছত ট্ৰেছীয়ে চাৰ্লছৰ ওপৰত প্ৰতিশোধ লবলৈ গৈ দেখে যে চাৰ্লছ তেওঁৰ পত্নীৰ সৈতে সুখী নহয় আৰু তাই অনুভৱ কৰে যে এয়াই চাৰ্লছৰ কাৰণে পৰ্যাপ্ত শাস্তি। ইয়াৰ পিছত ট্ৰেছীৰ বিপৰ্য্যয়ৰ সময় আৰম্ভ হয় কাৰণ অপৰাধী বুলি এক চেকা লগা হেতুকে কোনোৱে তাইক চাকৰি নিদিয়ে। তাই নিউয়ৰ্কৰ এক সোণাৰীৰ ওচৰলৈ যায় যিয়ে তাইক এক মোটা অংকৰ বিনিময়তে এটা ঘৰত চুৰি কৰিবলৈ পঠিয়াই। ট্ৰেছীয়ে পুলিছক মুৰ্খ সাজি কামফেৰা সম্পন্ন কৰে যদিও বাটতে এফ.বি.আইৰ সদস্য দুজনে তাইৰ পৰা চুৰি কৰা অলংকাৰসমূহ লৈ যায়। কিন্তু ট্ৰেছীয়ে গম পায় যে সিহঁত প্ৰকৃততে সোণাৰিয়ে পঠিওৱা মানুহহে আৰু দুয়োকে বুৰ্বক সাজি ট্ৰেছীয়ে অতি বুদ্ধিমত্তাৰে অলংকাৰখিনি পুনৰ হাত কৰে আৰু এনেকৈয়ে জেফ ষ্টিভানছৰ সৈতে ট্ৰেছীৰ সাক্ষাত্‍ হয়। এনকৈয়ে পৃথিৱীৰ এক বুদ্ধিমান ঠগ হিচাপে ট্ৰেছীৰ জীৱন আৰম্ভ হয় য'ত তেওঁ কেবা মিলিয়ন ডলাৰ মূল্যৰ অলংকাৰ,ছবি,হীৰা আদি চুৰি কৰে। এই চুৰি সমূহ পেচাতকৈও বেছি নিচা হৈ পৰে আৰু ডেনিয়েল কুপাৰকে ধৰি সমগ্ৰ বিশ্বৰ পুলিছেও তাইক ধৰিব নোৱাৰে। এনেকৈয়ে বহুতো সম্পত্তি গঢ়াৰ পিছত ট্ৰেছী আৰু জেফে চুৰি বৃত্তি বাদ দি ব্ৰাজিললৈ গৈ বিয়াত বহিবলৈ সিদ্ধান্ত কৰে। কিন্তু প্লেনত ট্ৰেছীৰ কাষৰ আসনত মেক্সমিলিয়ান পিয়েৰপণ্ট নামৰ ধনী ব্যক্তি এজন বহে আৰু ট্ৰেছীয়ে তেওঁৰ পৰা চুৰি কৰিবনে নাই এই কৌতূহল বাহাল ৰাখি উপন্যাসখন শেষ হয়।
অভিযোজন
১৯৮৬ চনত ইয়াৰ কাহিনীৰ ওপৰত ভিত্তি কৰি তিনিটা খণ্ডৰ এক টিভি শৃংখলা নিৰ্মাণ কৰা হয় য'ত মেডোলিন স্মিথ অচবৰ্ণ, টম বেৰেংগাৰ, ডেভিড কেইথ, লিয়াম নেচন আদিয়ে অভিনয় কৰে।
মতামত
গুডৰীডছ ডট কমে ইয়াক পাঁচটাৰ ভিতৰত ৩.৯টা তৰা দিয়ে। তাত লিখা হৈছে যে "এক নিৰ্দোষী মহিলাৰ পৰা বুদ্ধিমতী আৰু শক্তিশালী ঠগলৈ নায়িকাৰ এই ৰূপান্তৰ বিশ্বাসযোগ্য আৰু গ্ৰহণযোগ্য"। মাউথশ্বাটে ইয়াক ৪টা তৰা আৰু গুগলবুকছে ৩.৫টা তৰা দিয়ে। ইনোটছ ডট কমত "ঘটনাবহুল কাহিনীয়ে কিছুসময়ৰ বাবে কৌতূহল পিয়াসী সকলক যথেষ্ট আমোদ দিব" যদিও "শ্বেলডনৰ এক মহিলাৰ কাৰাগাৰৰ ভিতৰচ'ৰাৰ বৰ্ণনা বা ডেনিয়েল কুপাৰৰ অতীতৰ ৰহস্যই কাহিনীক কোনো গভীৰতা প্ৰদান নকৰে" বুলি কোৱা হৈছে। অলৰীডাৰ্ছৰ শ্বাৰ্মিন ৰহমানে ইয়াক শ্বেলডনৰ শ্ৰেষ্ঠতম উপন্যাসসমূহৰ এখন বুলি কয়।
বাহ্যিক সংযোগ
শ্ৰেণী:ইংৰাজী গ্ৰন্থ শ্ৰেণী:আমেৰিকান উপন্যাস
ডিমৌ নদী
ডিমৌ নদী হৈছে দিচাঙ নদীৰ উপনদী। এই নদীখনৰ দৈৰ্ঘ্য ৫৮ কি:মি: আৰু অৱবাহিকাৰ কালি ৩২০ বৰ্গ কি:মি:।
উৎপত্তি
ডিব্ৰুগড় জিলাত লেঙেৰী অঞ্চলৰ ঘগৰাজান আৰু কাৱৈমাৰি জান মিলি ডিমৌ নদীৰ উৎপত্তি হয়।
গতিপথ
ঘগৰাজান আৰু কাৱৈমাৰি জান মিলি পশ্চিমমুৱাহৈ নামদাং বনাঞ্চলৰ মাজেদি বৈ আহে। তাৰ পৰা খোৱাংৰ পৰা ৬কি:মি: পূবত কলৌলোৱা জানৰ সৈতে লগ লাগে। তাৰ পৰা দক্ষিণ-পশ্চিম দিশত বৈ আহি ৩৭ নং ৰাষ্ট্ৰীয় ঘাইপথ পাৰ হৈ খোৱাং চহৰৰ কাষেৰে গৈ তিলৈ নদী লগ লাগিছে। তাৰ পাচত দক্ষিণ-পশ্চিমমুৱা হৈ ডিমৌ ওচৰৰ দিখাৰি বাগানলৈকে বৈ আহি পশ্চিমমুৱা হয়। ইয়াৰ পৰা পানীদিহিং বনাঞ্চল মাজেদি বৈ গৈ ধাইআলি পাৰ হৈ আখৈফুটীয়াৰ পশ্চিমৰ ডিখৌমুখত ডিমৌ নদী  দিচাঙ নদীৰ সৈতে লগ লাগিছে।
তথ্য সংগ্ৰহ
শ্ৰেণী:অসমৰ নদী